qundao/data-zh-poetry huggingface dataset:
菩萨蛮·风流不把花为主
作者：张镃
朝代：宋
体裁：词

风流不把花为主。多情管定烟和雨。潇洒绿衣长。满身无限凉。文笺舒卷处。似索题诗句。莫凭小阑干。月明生夜寒。
菩萨蛮（鸳鸯梅）
作者：张镃
朝代：宋
体裁：词

前生曾是风流侣。返魂却向南枝住。疏影卧晴溪。恰如沙暖时。绿窗娇插鬓。依约犹交颈。微笑语还羞。愿郎同白头。
蒲龛
作者：张镃
朝代：宋

纷华尝遍气豪粗，未到衰年一点无。
行幛不施机上锦，坐龛祇葺水中蒲。
斜斜策杖随椶屦，寂寂闻香对瓦鑪。
若昧那伽常在定，结跏徒费钝工夫。
蒲龛
作者：张镃
朝代：宋

纷华尝遍气豪粗，未到衰年一点无。行幛不施机上锦，坐龛秪葺水中蒲。斜斜策杖随棕屦，寂寂闻香对瓦炉。若昧那伽常在定，结跏徒费钝工夫。
蓦山溪
作者：张镃
朝代：宋

抚莲吟就，檐葡还曾赋。相伴更无花，倦炉熏、日长难度。柔桑叶里，玉碾小芙蕖，生竺国，长闽山，移向玉城住。池亭竹院，宴坐冰围处。绿绕百千丛，夜将阑、争开迎露。煞曾评论，娇媚胜江梅，香称月，韵宜风，消尽人间暑。
蓦山溪
作者：张镃
朝代：宋
体裁：词

抚莲吟就，薝卜还曾赋。相伴更无花，倦炉熏、日长难度。柔桑叶里，玉碾小芙蕖，生竺国，长闽山，移向玉城住。池亭竹院，宴坐冰围处。绿绕百千丛，夜将阑、争开迎露。煞曾评论，娇媚胜江梅，香称月，韵宜风，消尽人间暑。
蔬饭
作者：张镃
朝代：宋

夜虹照饭光如玉，春瓯饤莫菜肥於肉。
周郎赤米太寒酸，潘令紫姜徒记录。
饥创寒罢忘贪欲，气定徐行手摩腹。
更能运任着衣裳，听尔计高三十六。
蔬饭
作者：张镃
朝代：宋
体裁：古风

夜虹照饭光如玉，春瓯饤菜肥于肉。周郎赤米太寒酸，潘令紫姜徒记录。饥创塞罢忘贪欲，气定徐行手摩腹。更能运任着衣裳，听尔计高三十六。
薝卜花盛开因赋四韵
作者：张镃
朝代：宋

桃杏空为涧上霞，移根争似觉王家。众香不复推沉水，六出分明是雪花。柳岸风连荷叶上，葛巾人坐竹阴斜。题评更得吾诗后，醒睡从今合胜茶。
薝卜花盛开因赋四韵
作者：张镃
朝代：宋

桃杏空为涧上霞，移根争似觉王家。
众香不復推沉水，六出分明是雪花。
柳岸风连荷叶上，葛巾人坐竹阴斜。
题评更得吾诗后，醒睡从今合胜茶。
藤枕诗
作者：张镃
朝代：宋
体裁：七言绝句

为爱江湖细雨声，短篷欹听买随行。那堪老去便轻软，肯羡珊瑚与夜明。
蘋风馆
作者：张镃
朝代：宋

山头鸱叫棕林雨，山下鸥移芰花著。开亭骋望岂固难，心迹双闲罕俦侣。人生才智非谋己，太息尘劳谁缚汝。图回田亩役宵梦，近对烟霏可无语。耦耕植杖千古贤，我欲从之胡不然。坐到月来休返舍，旁寺有床书并借。
蘋风馆
作者：张镃
朝代：宋

山头鸱叫棕林雨，山下鸥移芰花著。
开亭骋望岂固难，心迹双闲罕俦侣。
人生才智非谋已，太息尘劳谁缚汝。
图回田亩役宵梦，近对烟霏可无语。
耦耕植杖千古贤，我欲从之胡不然。
坐到月来休返舍，旁寺有床书并借。
虎斑猫
作者：张镃
朝代：宋

百丈慵参老野狐，一双俄得小于菟。眈眈肯听豺声怯，索索当令鼠辈无。既与道人常并坐，何妨童子戏编须。硬黄新染香如蜡，从此书堂不闭厨。
虎斑猫
作者：张镃
朝代：宋

百丈慵参老野狐，一双俄得小于菟。
眈眈肯听豺声怯，索索当令鼠辈无。
既与道人常并坐，何妨童子戏编鬚。
硬黄新染香如蜡，从此书堂不闭厨。
虎斑猫
作者：张镃
朝代：宋

百丈慵参老野狐，一只俄得小於菟。
眈眈肯听豺声怯，索索当令鼠辈无。
既与道人常并坐，何妨童子戏编须。
硬黄新染香如蜡，从此书堂不闭厨。
虞美人·咏水荭花
作者：张镃
朝代：宋

妆浓未试芙蓉脸。却扇凉犹浅。粉轻红袅一生娇。风外细香时伴、湿云飘。双飞属玉来还去。谁识幽閒趣。莫教疏雨暗黄昏。已是不禁秋色、怕销魂。
虞美人·妆浓未试芙蓉脸
作者：张镃
朝代：宋
体裁：词

妆浓未试芙蓉脸。
却扇凉犹浅。
粉轻红袅一生娇。
风外细香时伴、湿云飘。
双飞属玉来还去。
谁识幽闲趣。
莫教疏雨暗黄昏。
已是不禁秋色、怕销魂。
蚊
作者：张镃
朝代：宋

连夜雨作污渠泥，枯茎蠹叶纷满蹊。塘坳蠕蠕长科斗，瓮腹攘攘翔醯鸡。湿生别种蛆蛭类，倒掷横跳浮却坠。晴风一旦略嘘吹，便解飞腾添足翅。初即阳光缓缓游，鼓队趋群屋角头。雪片有声飘作阵，杨花无树辊成毬。尔自与人风马牛，缘何耳边鸣啾啾。鸣啾啾，未尔罪，扑鬓噆肤驱不退。有时深夜呵殿来，恼乱书灯犹作祟。何人当年假尔名，曰蚊岂为文足称。斓斑不过脚似豹，勇健未必拳如鹰。蚊吾语汝汝切听，尔讵不闻大鹏举翼辞南溟，上九万里如云兴。尔又不闻凤凰来仪虞帝庭，九章备体参四灵。奚曾逐逐专嚣尘，固知比拟非其伦。我园墙阴容尔停，自全且效腐草萤。吸露大胜血肉腥，口业既免报渐轻。不然薰燎灭尔形，吾言匪妄如日星。
蚊
作者：张镃
朝代：宋

连夜雨作污渠泥，枯茎蠹叶纷满蹊。
塘坳蠕蠕长科斗，罋腹攘攘翔酰鷄。
湿生别种蛆蛭类，倒掷横跳浮却坠。
晴风一旦略嘘吹，便解飞腾添足翅。
初即阳光缓缓游，鼓队趋羣屋角头。
雪片有声飘作阵，杨花无树辊成毬。
尔自与人风马牛，缘何耳边鸣啾啾。
鸣啾啾，未尔罪，扑鬓噆肤驱不退。
有时深夜呵殿来，恼乱书灯犹作祟。
何人当年假尔名，曰蚊岂为文足称。
斓斑不过脚似豹，勇健未必拳如鹰。
蚊吾语汝汝切听，尔讵不闻大鹏举翼辞南溟，上九万里如云兴。
尔又不闻凤凰来仪虞帝庭，九章备体参四灵。
奚曾逐逐专嚣尘，固知比拟非其伦。
我园墙阴容尔停，自全且效腐草萤。
吸露大胜血肉腥，口业既免报渐轻。
不然熏燎灭尔形，吾言匪妄如日星。
蚊
作者：张镃
朝代：宋

连夜雨作污渠泥，枯茎蠹叶纷满蹊。
塘坳蠕蠕长科斗，罋腹襄襄翔醯鸡。
湿生别种蛆蛭类，倒掷横跳浮却坠。
晴风一旦略嘘吹，便解飞腾添足翅。
初即阳光缓缓游，鼓队趋群屋角头。
雪片有声飘作阵，杨花无树辊成扑。
尔自与人风马牛，缘何耳边鸣啾啾。
鸣啾啾，未尔罪，
扑鬓噆肤驱不退。有时深夜呵殿来，
恼乱书灯犹作崇。何人当年假尔名，
曰蚊岂为文足称。斓斑不过脚似豹，
勇健未必拳如鹰。蚊吾语汝汝切听，
尔讵不闻大鹏举翼辞南溟，上九万里如云兴。
尔又不闻凤凰来仪虞帝庭，九章备体参四灵。
奚曾逐逐专嚣尘，固知比拟非其伦。
我园墙阴容尔停，自全且效腐草萤。
吸露大胜血肉腥，口业既免报渐轻。
不然熏燎灭尔形，吾言匪妾如日星。
蜡梅二首
作者：张镃
朝代：宋

家世凌风却月旁，别来衣变郁金光。神仙定遇容成子，教服三黄遍体香。
蜡梅二首·其一
作者：张镃
朝代：宋

金谷园中夜罢炊，照花滴蜡上林枝。
清芬更比寒梅耐，不是蜂房供蜜脾。
蜡梅二首·其二
作者：张镃
朝代：宋

家世凌风却月旁，别来衣变鬰金光。
神仙定遇容成子，教服三黄遍体香。
蝶恋花
作者：张镃
朝代：宋

杨柳鞦韆旗斗舞。漠漠轻烟，罩定黄鹂语。红滴海棠娇半吐。燕脂水是朝来雨。行过池边携手路。都把多情，变作无情绪。唯有东风知住处。凭君送取温存去。
蝶恋花·杨柳秋千旗斗舞
作者：张镃
朝代：宋
体裁：词

杨柳秋千旗斗舞。漠漠轻烟，罩定黄鹂语。红滴海棠娇半吐。燕脂水似朝来雨。
行过池边携手路。都把多情，变作无情绪。惟有东风知住处。凭君送取温存去。
蝶恋花·门外沧洲山色近
作者：张镃
朝代：宋
体裁：词

门外沧洲山色近。鸥鹭双双，恼乱行云影。翠拥高筠阴满径。帘垂尽日林堂静。明月飞来烟欲暝。水面天心，两个黄金镜。慢飐轻摇风不定。渔歌欸乃谁同听。
蝶恋花（挟翠桥）
作者：张镃
朝代：宋
体裁：词

洒面松风凉似水。下看冰泉，喷薄溪桥底。叠叠层峰相对起。家居却在深山里。枝上凌霄红绕翠。飘下红英，翠影争摇曳。今夜岩扉休早闭。月明定有飞仙至。
行次下渚湖二首
作者：张镃
朝代：宋

绵延苍岫补林空，菱荇通船万镜中。黄白花明如绣出，蜻蜓犹爱蓼成丛。野童绿草牧鹅群，诗料今朝得几分。俯仰纵横皆合律，云如层树树如云。
行次下渚湖二首·其一
作者：张镃
朝代：宋
体裁：七言绝句

绵延苍岫补林空，菱荇通船万镜中。黄白花明如绣出，蜻蜓犹爱蓼成丛。
行次下渚湖二首·其二
作者：张镃
朝代：宋

野童绿草牧鹅羣，诗料今朝得几分。
俯仰纵横皆合律，云如层树树如云。
行次下渚湖二首·其二
作者：张镃
朝代：宋

野童绿草牧鹅群，诗料今朝得几分。俯仰纵横皆合律，云如层树树如云。
行次季村
作者：张镃
朝代：宋
体裁：五言律诗

破衣鸣蓬雨，迎晨捩柁风。擘茭溪饭白，锻铁店炉红。于役多无定，于心少所同。船人探蟹室，持寿觅诗翁。
行次季村
作者：张镃
朝代：宋

破衣鸣蓬雨，迎晨捩柁风。
擘茭溪饭白，锻铁店炉红。
于役多无定，於心少所同。
船人探蟹室，持寿觅诗翁。
行次德清
作者：张镃
朝代：宋

波鸣船板唤晨兴，倦睫揩摩得梦醒。到县阴晴休更问，野禽声已喜人听。浮图立处觉天低，迎我船行十里时。不是前山明复暗，那知头上白云移。渐凉山水倍清华，不说渔樵亦自嘉。好是趁人全省力，龟溪才过又荷花。
行次德清·其一
作者：张镃
朝代：宋
体裁：七言绝句

波鸣船板唤晨兴，倦睫揩摩得梦醒。到县阴晴休更问，野禽声已喜人听。
行次德清·其三
作者：张镃
朝代：宋

渐凉山水倍清华，不说渔樵亦自嘉。好是趁人全省力，龟溪才过又荷花。
行次德清·其三
作者：张镃
朝代：宋

渐凉山水倍清华，不说渔樵亦自嘉。
好是趁人全省力，龟溪纔过又荷花。
行次德清·其二
作者：张镃
朝代：宋

浮图立处觉天低，迎我船行十里时。不是前山明复暗，那知头上白云移。
行次德清·其二
作者：张镃
朝代：宋

浮图立处觉天低，迎我船行十里时。
不是前山明復暗，那知头上白云移。
行次莺脰湖
作者：张镃
朝代：宋

震泽匆匆过，胥塘渐渐来。风高多罨岸，船侧屡翻杯。积草摊渔网，疏林聚客桅。景逢宜急写，句过恐难裁。
行次鶑脰湖
作者：张镃
朝代：宋

震泽匆匆过，胥塘渐渐来。
风高多罨岸，船侧屡翻杯。
积草摊渔网，疎林聚客桅。
景逢宜急写，句过恐难裁。
行近湖州不果入城寄王成之使君
作者：张镃
朝代：宋
体裁：七言律诗

江左风流燕子家，有人襟度渺云涯。讴歌冯翊今分竹，词藻西垣旧判花。相望每居形迹外，投閒常动别离嗟。因行一见还成阻，谁谓人遐自室遐。
表兄刘东玉提干挽诗二首
作者：张镃
朝代：宋

王祖扶天日，同声外氏翁。功勋俱卓越，门户合穹隆。诸舅今何在，唯兄命亦穷。贤郎须力学，一线续家风。襁褓予多疾，三年托渭阳。未能看击瓮，常是戏登床。转首尘埃里，惊心岁月长。挽兄赍志去，倾泪入诗章。
表兄刘东玉提干挽诗二首
作者：张镃
朝代：宋

襁褓予多疾，三年托谓阳。
未能看击罋，常是戏登床。
转首尘埃里，惊心岁月长。
挽兄赍志去，倾泪人诗章。
表兄刘东玉提干挽诗二首·其一
作者：张镃
朝代：宋

王祖扶天日，同声外氏翁。
功勋俱卓越，门户合穹隆。
诸舅今何在，唯兄命亦穷。
贤郎须力学，一綫续家风。
表兄刘东玉提干挽诗二首·其一
作者：张镃
朝代：宋

王祖扶天日，同声外氏翁。功勋俱卓越，门户合穹隆。诸舅今何在，唯兄命亦穷。贤郎须力学，一线续家风。
表兄刘东玉提干挽诗二首·其二
作者：张镃
朝代：宋

襁褓予多疾，三年托渭阳。未能看击瓮，常是戏登床。转首尘埃里，惊心岁月长。挽兄赍志去，倾泪入诗章。
表兄刘东玉提干挽诗二首·其二
作者：张镃
朝代：宋

襁褓予多疾，三年託渭阳。
未能看击罋，常是戏登床。
转首尘埃裏，惊心岁月长。
挽兄赍志去，倾泪入诗章。
衰疾几半月梅事已空杏花亦烂熳矣忽往一观成古诗三十韵
作者：张镃
朝代：宋

年前约园梅，梅开主人病。初英仅一窥，旋遭风雨横。瑰奇耻浪设，收卷归尽净。追攀梦中事，讵复形啸咏。连朝得暄晴，疾势顿除摒。池西杏盈坡，芬菲想繁竞。巾车试移辙，远睇已辉映。披庄尺许足，领意岂烦更。亭亭喜余顾，笑粲若相迎。瑞锦围坐幛，晹晶满空镜。畴知自心法，本匪生化柄。实虚总一体，曾何有衰盛。斯言忌轻拈，或能惹讥诤。尪孱阻剧赏，得句漫枯硬。非无恋胜交，仓卒费延请。浮生只堪乐，疏慵矧天性。能消屐几䩫，盍早谋究竟。当年莘野叟，偶尔应三聘。后人循自售，例投俗眼轻。嗟予亦蒙愧，行矣关郡政。零丁门户责，姑塞先世命。随群画纸末，触目但痴？。事功略何禆，趍进徒伺侦。朴愚赖坚守，龊龊矜细行。南湖水清兮，鱼鸟争戏泳。相亲两逾载，情分犹季孟。迩来似嫌浼，引退如避阱。花边主林神，料亦捐爱敬。偷闲两旬悭，酬应就忙并。速拚醉眠休，人扶那用倩。
衰疾几半月梅事已空杏花亦烂熳矣忽往一观成古诗三十韵
作者：张镃
朝代：宋

年前约园梅，梅开主人病。初英仅一窥，旋遭风雨横。瑰奇耻浪设，收卷归尽净。追攀梦中事，讵复形啸咏。连朝得暄晴，疾势顿除摒。池西杏盈坡，芬菲想繁竞。巾车试移辙，远睇已辉映。披庄尺许足，领意岂烦更。亭亭喜余顾，笑粲若相迎。瑞锦围坐幛，晹晶满空镜。畴知自心法，本匪生化柄。实虚总一体，曾何有衰盛。斯言忌轻拈，或能惹讥诤。尪孱阻剧赏，得句漫枯硬。非无恋胜交，仓卒费延请。浮生只堪乐，疏慵矧天性。能消屐几䩫，盍早谋究竟。当年莘野叟，偶尔应三聘。后人循自售，例投俗眼轻。嗟予亦蒙愧，行矣关郡政。零丁门户责，姑塞先世命。随群画纸末，触目但痴𥋇。事功略何禆，趍进徒伺侦。朴愚赖坚守，龊龊矜细行。南湖水清兮，鱼鸟争戏泳。相亲两逾载，情分犹季孟。迩来似嫌浼，引退如避阱。花边主林神，料亦捐爱敬。偷闲两旬悭，酬应就忙并。速拚醉眠休，人扶那用倩。
衰疾几半月梅事已空杏花亦烂熳矣忽往一观成古诗三十韵
作者：张镃
朝代：宋
体裁：古风

年前约园梅，梅开主人病。初英仅一窥，旋遭风雨横。瑰奇耻浪设，收卷归尽净。追攀梦中事，讵复形啸咏。连朝得暄晴，疾势顿除摒。池西杏盈坡，芬菲想繁竞。巾车试移辙，远睇已辉映。披庄尺许足，领意岂烦更。亭亭喜余顾，笑粲若相迎。瑞锦围坐幛，晹晶满空镜。畴知自心法，本匪生化柄。实虚总一体，曾何有衰盛。斯言忌轻拈，或能惹讥诤。尪孱阻剧赏，得句漫枯硬。非无恋胜交，仓卒费延请。浮生只堪乐，疏慵矧天性。能消屐几緉，盍早谋究竟。当年莘野叟，偶尔应三聘。后人循自售，例投俗眼轻。嗟予亦蒙愧，行矣关郡政。零丁门户责，姑塞先世命。随群画纸末，触目但痴�。事功略何禆，趍进徒伺侦。朴愚赖坚守，龊龊矜细行。南湖水清兮，鱼鸟争戏泳。相亲两逾载，情分犹季孟。迩来似嫌浼，引退如避阱。花边主林神，料亦捐爱敬。偷闲两旬悭，酬应就忙并。速拚醉眠休，人扶那用倩。
衰疾几半月梅事已空杏花亦烂熳矣忽往一观成古诗三十韵
作者：张镃
朝代：宋

年前约园梅，梅开主人病。
初英仅一窥，旋遭风雨横。
瑰奇耻浪设，收卷归尽浄。
追攀梦中事，讵復形啸咏。
连朝得暄晴，疾势顿除摒。
池西杏盈坡，芬菲想繁竞。
巾车试移辙，远睇已辉映。
披庄尺许足，领意岂烦更。
亭亭喜余顾，笑粲若相迎。
瑞锦围坐幛，晹晶满空镜。
畴知自心法，本匪生化柄。
实虚总一体，曾何有衰盛。
斯言忌轻拈，或能惹讥诤。
尪孱阻剧赏，得句漫枯硬。
非无恋胜交，仓卒费延请。
浮生只堪乐，疎慵矧天性。
能消屐几䩫，盍早谋究竟。
当年莘野叟，偶尔应三聘。
后人循自售，例投俗眼轻。
嗟予亦蒙愧，行矣关郡政。
零丁门户责，姑塞先世命。
随群画纸末，触目但痴𥋇。
事功畧何禆，趍进徒伺侦。
朴愚頼坚守，龊龊矜细行。
南湖水清兮，鱼鸟争戏泳。
相亲两逾载，情分犹季孟。
迩来似嫌浼，引退如避穽。
花边主林神，料亦捐爱敬。
偷闲两旬悭，酬应就忙併。
速拚醉眠休，人扶那用倩。
西庄夜归
作者：张镃
朝代：宋
体裁：七言绝句

草声真似过田间，唧唧虫催兴未阑。珍重小舆能从我，夜深穿遍竹阴寒。
观旧写照有感
作者：张镃
朝代：宋

赵茂写我真，今朝喜重见。相望十五载，容貌尽更变。恰如逢故人，省认向时面。自怜岁月去，亟若弦上箭。其间忧与病，往往几历遍。寒暑外侵薄，思虑内萦缠。幻形类草木，孰能永葱茜。发幸才半白，登临未衰勌。逍遥溪复壑，安稳寝并膳。十年每一画，能用几何绢。会看乌帽下，满垂银色线。莫嫌老易来，身健尽堪羡。赖有难画者，炎天飞雪片。浩劫且长存，那随时序转。
观旧写照有感
作者：张镃
朝代：宋

赵茂写我真，今朝喜重见。
相望十五载，容貌尽更变。
恰如逢故人，省认向时面。
自怜岁月去，亟若弦上箭。
其间忧与病，往往几历遍。
寒暑外侵薄，思虑内萦缠。
幻形类草木，熟能永葱蒨。
髮幸纔半白，登临未衷倦。
逍遥溪復壑，安稳寝并膳。
十年每一画，能用几何绢。
会看乌帽下，满垂银色线。
莫嫌老易来，身健尽堪羡。
頼有难画者，炎天飞雪片。
浩劫且长存，那随时序转。
观旧写照有感
作者：张镃
朝代：宋

赵茂写我真，今朝喜重见。
相望十五载，容貌尽更变。
恰如逢故人，省认向时面。
自怜岁月去，亟若弦上箭。
其间忧与病，往往风历遍。
寒暑外侵薄，思虑内萦缠。
幻形烦草木，熟能永葱蒨。
发幸才半白，登临未衷倦。
逍遥溪复壑，安稳寝并膳。
十年每一画，能几何绢。
会看乌帽下，满垂银色线。
莫嫌老易来，身健尽堪羡。
赖有难画者，炎天飞雪片。
洗劫且长存，那随时序转。
观水上斜照
作者：张镃
朝代：宋
体裁：七言绝句

吹落天河入水中，分明金镀晚来风。若非日脚流成汁，平楚青还染得红。
觅句
作者：张镃
朝代：宋
体裁：七言绝句

觅句先须莫苦心，从来瓦注胜如金。见成若不拈来使，箭已离弦作么寻。
觅句
作者：张镃
朝代：宋

觅句先须莫苦心，从来瓦注胜如金。
见成若不拈来使，箭已离弦作麽寻。
觅放翁剑南诗集
作者：张镃
朝代：宋
体裁：五言律诗

见说诗并赋，严陵已尽刊。未能亲去觅，犹喜借来看。纸上春云涌，灯前夜雨阑。莫先朝路送，政好遗閒官。
觅放翁剑南诗集
作者：张镃
朝代：宋

见说诗并赋，严陵已尽刊。
未能亲去觅，犹喜借来看。
纸上春云涌，灯前夜雨阑，
莫先朝路送，政好遗閒官。
记雪三首
作者：张镃
朝代：宋

清晓疎篱尚露根，饭余俄复拥柴门。
南湖水色君知否，万斛鹅黄贮玉盆。
记雪三首
作者：张镃
朝代：宋

清晓疏篱尚露根，饭馀俄复拥柴门。南湖水色君知否，万斛鹅黄贮玉盆。直教日色避寒光，世界移来玉海藏。何事连年无此景，老天游戏不循常。无月无灯夜自明，模糊何啻瓦沟平。不拖藜杖高桥去，那得金龙背上行。
记雪三首·其一
作者：张镃
朝代：宋

清晓疎篱尚露根，饭余俄復拥柴门。
南湖水色君知否，万斛鹅黄贮玉盆。
记雪三首·其一
作者：张镃
朝代：宋

清晓疏篱尚露根，饭馀俄复拥柴门。南湖水色君知否，万斛鹅黄贮玉盆。
记雪三首·其三
作者：张镃
朝代：宋

无月无灯夜自明，模糊何啻瓦沟平。不拖藜杖高桥去，那得金龙背上行。
记雪三首·其三
作者：张镃
朝代：宋

无月无灯夜自明，糢糊何啻瓦沟平。
不拖藜杖高桥去，那得金龙背上行。
记雪三首·其二
作者：张镃
朝代：宋
体裁：七言绝句

直教日色避寒光，世界移来玉海藏。何事连年无此景，老天游戏不循常。
许深父送日铸茶
作者：张镃
朝代：宋

短牋欣见小龙蛇，谏省安装颁越岭茶。
瓷缶秘香蒙翠箬，蜡封承印湿丹砂。
清风洒落曾谁比，正味森严更可嘉。
堪笑云台方忍睡，强行松径嚼新芽。
许深父送日铸茶
作者：张镃
朝代：宋

短笺欣见小龙蛇，谏省初颁越岭茶。瓷缶秘香蒙翠箬，蜡封承印湿丹砂。清风洒落曾谁比，正味森严更可嘉。堪笑云台方忍睡，强行松径嚼新芽。
许深父送日铸茶
作者：张镃
朝代：宋

短笺欣见小龙蛇，谏省初颁越岭茶。
甆缶秘香蒙翠箬，蜡封承印湿丹砂。
清风洒落曾谁比，正味森严更可嘉。
堪笑云台方忍睡，强行松径嚼新芽。
许深甫宰分宜
作者：张镃
朝代：宋
体裁：七言律诗

峥嵘飞藻妙无前，廓廓披怀万丈渊。久矣愿交嗟迹异，兹焉觌面实心先。雪窗政握持杯手，风溆惊排转柁船。名宦祝君诚长语，安心西去试鸣弦。
许道士房
作者：张镃
朝代：宋

凉蝉乱叫朝暮雨，独鹤不迷前后山。芎叶煮汤胜茗椀，栗花然火称松关。
许道士房
作者：张镃
朝代：宋
体裁：七言绝句

凉蝉乱叫朝暮雨，独鹤不迷前后山。芎叶煮汤胜茗碗，栗花然火称松关。
访安福寺叶上人
作者：张镃
朝代：宋

苍苔径入旧栽竹，树裏桥横新凿池。
丈室稳居清绝地，岂容支遁不能诗。
访安福寺叶上人
作者：张镃
朝代：宋

苍苔径入旧栽竹，树里桥横新凿池。丈室稳居清绝地，岂容支遁不能诗。
诉衷情·得二白雁偶亡其一感而歌之
作者：张镃
朝代：宋

筠笼白雁得时双。一自戏回塘。冰魂问归何处，明月影中藏。蘋蓼岸，镇相将。忍思量。晓昏应是，梦绕江湖，怕见鸳鸯。
诉衷情（得二白雁，偶亡其一，感而歌之）
作者：张镃
朝代：宋
体裁：词

筠笼白雁得时双。一自戏回塘。冰魂问归何处，明月影中藏。
苹蓼岸，镇相将。忍思量。晓昏应是，梦绕江湖，怕见鸳鸯。
诗本
作者：张镃
朝代：宋
体裁：五言律诗

诗本无心作，君看蚀本虫。旁人无鼻孔，我辈岂神通。风雅难齐驾，心胸未发蒙。吾虽知此理，恐堕见闻中。
诚斋三用韵因更和呈以坚顾临之约
作者：张镃
朝代：宋
体裁：七言律诗

不比先贤傲竹林，鸣驺许过径蓬深。瑰词走送惊联璧，钝思追酬漫注金。岩底幽人矜社瓮，闺中幼妇感秋砧。何如醉袖淋漓墨，一笑人间百虑沉。
诚斋以南海朝天两集诗见惠因书卷末
作者：张镃
朝代：宋
体裁：七言律诗

笔端有口古来稀，妙悟奚烦用力追。南纪山川题欲遍，中朝文物写无遗。后山格律非穷苦，白傅风流造坦夷。霜鬓未闻登翰苑，缓公高步或因诗。
诚斋以南海朝天两集诗见惠因书卷末
作者：张镃
朝代：宋

笔端有口古睐稀，妙悟奚烦用力追。
南纪山川题欲遍，中朝文物写无遗。
后山格律非穷苦，白傅风流造坦夷。
霜鬓未闻登翰苑，缓公高步或因诗。
诚斋再韵见遗走笔复和并邀尤检正京右司观花
作者：张镃
朝代：宋

要趁清霜未染林，小山同赏桂丛深。巳？醉后缠头锦，莫待风前布地金。兰桨溯流歌客棹，麝材匀捣付香砧。戈挥就借如椽笔，不信湖边日易沉。
诚斋再韵见遗走笔复和并邀尤检正京右司观花
作者：张镃
朝代：宋
体裁：七言律诗

要趁清霜未染林，小山同赏桂丛深。巳�醉后缠头锦，莫待风前布地金。兰桨溯流歌客棹，麝材匀捣付香砧。戈挥就借如椽笔，不信湖边日易沉。
诚斋再韵见遗走笔复和并邀尤检正京右司观花
作者：张镃
朝代：宋

要趁清霜未染林，小山同赏桂丛深。巳𢬵醉后缠头锦，莫待风前布地金。兰桨溯流歌客棹，麝材匀捣付香砧。戈挥就借如椽笔，不信湖边日易沉。
诚斋再韵见遗走笔復和并邀尤检正京右司观花
作者：张镃
朝代：宋

要趁清霜未染林，小山同赏桂丛深。
已拚醉后缠头锦，莫待风前布地金。
兰桨遡流歌客棹，麝材匀捣付香砧。
戈挥就借如椽笔，不信湖边日易沉。
读乐天诗
作者：张镃
朝代：宋

诗到香山老，方无斧凿痕。目前能转物，笔下尽逢源。学博才兼裕，心平气自温。随人称白俗，真是小儿言。
读乐天诗
作者：张镃
朝代：宋

读到香山老，方无斧凿痕。
目前能转物，笔下尽逢源。
学博才兼裕，心平气自温。
随人称白俗，真是小儿言。
读仙书
作者：张镃
朝代：宋

飞楼半天真人居，玉幢金蕤龙虎舆。层门十丈拥翠树，枝磨有声作灵语。邪劣未除嗟异路，紫云翻袍两仪舞。赤巾使者呼女鬟，吟风飒飒鹅笙寒。迎月殿高句难攀，踏珠出水如出雾，三十六凤空银湾。
读仙书
作者：张镃
朝代：宋

飞楼半天真人居，玉幢金蕤龙虎舆。
层门十丈拥翠树，枝磨有声作灵语。
邪劣未除嗟异路，紫云翻袍两仪舞，赤巾使者呼女鬟。
吟风飒飒鹅笙寒，迎月殿高句难攀。
踏珠出水如出雾，三十六凤空银湾。
读萧何传有感
作者：张镃
朝代：宋

汉祖肇炎图，三杰咸辅翼。
功成及酬赏，相国独第一。
发踪指示语，谁曰匪其实。
焉知英主心，方谨操纵术。
勋高疑益深，固异亭长日。
守关忠弗念，置卫防百出。
堂堂明且审，自计亦无失。
护军给饷馈，入秦收图籍。
用智既有余，保身岂难必。
逊封散宏财，非真召平力。
污名起田宅，犹愈受斧锧。
终加恭谨辞，贤哉史臣笔。
读萧何传有感
作者：张镃
朝代：宋

汉祖肇炎图，三杰咸辅翼。功成及酬赏，相国独第一。发踪指示语，谁曰匪其实。焉知英主心，方谨操纵术。勋高疑益深，固异亭长日。守关忠弗念，置卫防百出。堂堂明且审，自计亦无失。护军给饷馈，入秦收图籍。用智既有馀，保身岂难必。逊封散宏财，非真召平力。污名起田宅，犹愈受斧锧。终加恭谨辞，贤哉史臣笔。
读韩非传
作者：张镃
朝代：宋

谏鼓招言事蔑闻，昧时自鬻更纷纷。
胸中着许堤防策，不救危身肯济君。
读韩非传
作者：张镃
朝代：宋

谏鼓招言事蔑闻，昧时自鬻更纷纷。胸中著许堤防策，不救危身肯济君。
谁谓
作者：张镃
朝代：宋
体裁：五言律诗

谁谓閒无事，閒中事日生。和香雕印脱，记石假云名。水取从龙井，花移自马城。若将朝市比，忙处却多争。
谁谓
作者：张镃
朝代：宋

谁谓閒无呈，閒中事日生。
和香雕印脱，记石假云名。
水取从龙井，花移自马城。
若将朝市比，忙处却多争。
谒丛霄馆·其一
作者：张镃
朝代：宋
体裁：七言律诗

奉真祠宇并丹房，露下层坛夜未央。玉绣球明依砌树，翠鬘云转罨炉香。何心轻举氛尘外，但愿闲居岁月长。却上竹舆归去路，约斋灯认隔林光。
谒丛霄馆·其二
作者：张镃
朝代：宋
体裁：五言绝句

飙御缤来下，储休答意虔。虽无名宦达，林墅保长年。
谒客不值夜梦见之
作者：张镃
朝代：宋

澄湖楼畔梵王宫，门外陂塘尽日风。来访故人嗟未值，绝怜秋色与谁同。不遑将母君应叹，始可言诗我未工。须信梦多因境熟，夜深犹在寺门东。
谒客不值夜梦见之
作者：张镃
朝代：宋

澄湖楼畔梵王宫，门外陂塘尽日风。
来访故人嗟未值，绝怜秋色与谁同。
不遑将母君应嘆，始可言诗我未工。
须信梦多因境熟，夜深犹在寺门东。
谒金门·何许住
作者：张镃
朝代：宋

何许住。
不属西湖烟雨。
雪后偏怜香猛处。
全胜开半树。
试倩暖云收贮。
桃杏尽教羞妒。
只把新词林下去。
一春休着雨。
谒金门·秋淡淡
作者：张镃
朝代：宋
体裁：词

秋淡淡。
弥望暮天云暗。
窗小新糊便老眼。
不应疏酒盏。
菊净橙香霜晚。
何处数声来雁。
飞下湖边红蓼岸。
有诗方许看。
谒金门·赏梅即席和洪内翰韵
作者：张镃
朝代：宋

何许住。不属西湖烟雨。雪后偏怜香猛处。全胜开半树。试倩暖云收贮。桃杏尽教羞妒。只把新词林下去。一春休著语。
谒金门（秋兴）
作者：张镃
朝代：宋

秋淡淡。弥望暮天云黯。窗小新糊便老眼。不应疏酒盏。菊净橙香霜晚。何处数声来雁。飞下湖边红蓼岸。有诗方许看。
谒陆礼部归偶成二绝句
作者：张镃
朝代：宋

欲识清狂自在身，关门湖上独经春。今朝正接黄梅雨，却出冲泥访故人。有口宁论黠与痴，相投无过只谈诗。要知此客非忙客，欲去迟回尚读碑。
谒陆礼部归偶成二绝句·其一
作者：张镃
朝代：宋

欲识清狂自在身，关门湖上独经春。
今朝正接黄梅雨，却出衝泥访故人。
谒陆礼部归偶成二绝句·其二
作者：张镃
朝代：宋
体裁：七言绝句

有口宁论黠与痴，相投无过只谈诗。要知此客非忙客，欲去迟回尚读碑。
谒陆礼部归偶成二首
作者：张镃
朝代：宋

欲识清狂自在身，关门湖上独经春。今朝正接黄梅雨，却出冲泥访故人。
谢人送白山茶花二首
作者：张镃
朝代：宋

韵胜初闻不记年，偶逢俄在软红边。山矾不遇南昌老，争得嘉名亚水仙。屋角春声喜报晴，青裳玉面晓妆明。为君自断天休问，依倚清香乐此生。
谢人送白山茶花二首·其一
作者：张镃
朝代：宋
体裁：七言绝句

韵胜初闻不记年，偶逢俄在软红边。山矾不遇南昌老，争得嘉名亚水仙。
谢人送白山茶花二首·其二
作者：张镃
朝代：宋

屋角春声喜报晴，青裳玉面晓妆明。为君自断天休问，依倚清香乐此生。
谢人送白山茶花二首·其二
作者：张镃
朝代：宋

屋角春声喜报晴，青裳玉面晓粧明。
为君自断天休问，依倚清香乐此生。
谢岂庵饷澄粉圆子
作者：张镃
朝代：宋

老蚌尝闻生合浦，射彩飞芒互吞吐。
都缘昼夜两跳丸，萦绕须弥照寰宇。
金鸦远逐银蟾蜍，传孕亿万皆成珠。
荒寒海际人罕见，第取服用充珍娱。
吾宗皎皎青云器，神餐玉方曾屡试。
细淘琼粉滴成泥幻出匀圆乃无异。开奁惊睨未敢倾，
蔗霜作伴眼为明。始知助非时供，
餦餭糜糗难争衡。当年魏珠径寸照乘日，
不闻堪鬻资人食。汉皋所遇若鸡卵，
解赠未竟佩亦失。寒宵书窗黄叶鸣，
焉有李白力铛。敲冰然竹唤沙釜，
未喜蟹目先蝇声。须臾激发沸投香颗，
一颗光浮腻仍夥。绝胜车载薏苡归，
误与文犀遭谮祸。但闻颇劳纤指功，
慰饕塞馋那可穷。从今休遣长须送，
我自煨芋听松风。
谢岂庵饷澄粉圆子
作者：张镃
朝代：宋

老蚌尝闻生合浦，射彩飞芒互吞吐。
都缘昼夜两跳丸，萦绕须弥照寰宇。
金鸦远逐银蟾蜍，传孕亿万皆成珠。
荒寒海际人罕见，第取服用充珍娱。
吾宗皎皎青云器，神餐玉方曾屡试。
细淘琼粉滴成泥，幻出匀圆乃无异。
开奁惊睨未敢倾，蔗霜作伴眼为明。
始知可助非时供，餦餭糜糗难争衡。
当年魏珠径寸照乘日，不闻堪鬻资人食。
汉皋所遇若鷄卵，解赠未竟佩亦失。
寒宵书窗黄叶鸣，焉有李白力士铛。
敲冰然竹唤沙釜，未喜蟹目先蝇声。
须臾汤沸投香颗，一颗光浮腻仍伙。
绝胜车载薏苡归，误与文犀遭谮祸。
但闻颇劳纤指功，慰饕塞馋那可穷。
从今休遣长须送，我自煨芋听松风。
谢岂庵饷澄粉圆子
作者：张镃
朝代：宋

老蚌尝闻生合浦，射彩飞芒互吞吐。都缘昼夜两跳丸，萦绕须弥照寰宇。金鸦远逐银蟾蜍，传孕亿万皆成珠。荒寒海际人罕见，第取服用充珍娱。吾宗皎皎青云器，神餐玉方曾屡试。细淘琼粉滴成泥，幻出匀圆乃无异。开奁惊睨未敢倾，蔗霜作伴眼为明。始知可助非时供，餦餭糜糗难争衡。当年魏珠径寸照乘日，不闻堪鬻资人食。汉皋所遇若鸡卵，解赠未竟佩亦失。寒宵书窗黄叶鸣，焉有李白力士铛。敲冰然竹唤沙釜，未喜蟹目先蝇声。须臾汤沸投香颗，一颗光浮腻仍夥。绝胜车载薏苡归，误与文犀遭谮祸。但闻颇劳纤指功，慰饕塞馋那可穷。从今休遣长须送，我自煨芋听松风。
谢李仁父茯苓
作者：张镃
朝代：宋

岷峨山中千岁松，枝虬干直摩青空。雪霜剥落中不槁，膏液下与灵泉通。龟跧凫伏自磊砢，全坚玉洁仍丰融。篝明夜取喜得隽，煮鼎朝听如吟风。杵成坐上香飞雪，更和乳酪收全功。当知至味本无味，子若服之寿无穷。巽岩脊梁硬如铁，冠峨切云佩明月。百好都随春梦空，大药独传欣宝诀。中宵咀嚼不摇头，玉沈生肥咽不彻。怜我百虑形早衰，裹赠扶持意何切。丹砂著眼谩尔传，脂泽酿黍计已拙。由来妙道初不烦，此法莫从儿辈说。径思举袂揖浮丘，下视尘世真一吷。朱颜留得亦何为，追逐同坚岁寒节。
谢李仁父茯苓
作者：张镃
朝代：宋

岷峨山中千岁松，枝虬干直摩青空。
雪霜剥落中不槁，膏液下与灵泉通。
龟跧鳬伏自磊砢，全坚玉洁仍丰融。
篝明夜取喜得隽，煮鼎朝听如吟风。
杵成坐上香飞雪，更和乳酪收全功。
当知至味本无味，子若服之寿无穷。
巽岩脊梁硬如铁，冠峨切云佩明月。
百好都随春梦空，大药独传欣宝诀。
中宵咀嚼不摇头，玉渖生肥咽不彻。
怜我百虑形早衰，裹赠扶持意何切。
丹砂着眼谩尔传，脂泽酿黍计已拙。
由来妙道初不烦，此法莫从儿辈说。
径思举袂揖浮丘，下视尘世真一吷。
朱颜留得亦何为，追逐同坚岁寒节。
贺尤礼侍兼修史侍讲直学士院四首
作者：张镃
朝代：宋

礼云风断烟，鬨议十九失。片言灼龟鉴，钜典资以秩。抗志非太高，砭艾起时疾。何翅位宗伯，宇内赖调一。斯文未摇落，右序启哲人。胸中悟复悟，笔底新又新。幻为九色丝，銮坡演明纶。兵民总疲羸，夜直烦前陈。化权亚史法，委巷汩凡例。良由私爱怨，或使疑信二。奸谀人力胜，危欲蔽忠义。绝识超大千，简册当吐气。道传至孔孟，人主不巳任。空言课讲说，日用惑巳甚。圣朝重横经，仁泽天下饮。公谈故纸外，句句格精祲。
贺尤礼侍兼修史侍讲直学士院四首
作者：张镃
朝代：宋

道传至孔孟，人主不已任。
空言课讲说，日用惑已甚。
圣朝重横经，仁泽天下饮。
公谈故纸外，句句格精祲。
贺尤礼侍兼修史侍讲直学士院四首·其一
作者：张镃
朝代：宋

礼云风断烟，鬨议十九失。片言灼龟鉴，钜典资以秩。抗志非太高，砭艾起时疾。何翅位宗伯，宇内赖调一。
贺尤礼侍兼修史侍讲直学士院四首·其一
作者：张镃
朝代：宋

礼云风断烟，鬨议十九失。
片言灼龟鑑，鉅典资以秩。
抗志非太高，砭艾起时疾。
何翅位宗伯，宇内頼调一。
贺尤礼侍兼修史侍讲直学士院四首·其三
作者：张镃
朝代：宋

化权亚史法，委巷汩凡例。良由私爱怨，或使疑信二。奸谀人力胜，危欲蔽忠义。绝识超大千，简册当吐气。
贺尤礼侍兼修史侍讲直学士院四首·其三
作者：张镃
朝代：宋

化权亚史法，委巷汩凡例。
良由私爱怨，或使疑信二。
姦谀人力胜，危欲蔽忠义。
绝识超大千，简册当吐气。
贺尤礼侍兼修史侍讲直学士院四首·其二
作者：张镃
朝代：宋

斯文未摇落，右序启哲人。胸中悟复悟，笔底新又新。幻为九色丝，銮坡演明纶。兵民总疲羸，夜直烦前陈。
贺尤礼侍兼修史侍讲直学士院四首·其二
作者：张镃
朝代：宋

斯文未摇落，右序启哲人。
胸中悟復悟，笔底新又新。
幻为九色丝，銮坡演明纶。
兵民总疲羸，夜直烦前陈。
贺尤礼侍兼修史侍讲直学士院四首·其四
作者：张镃
朝代：宋

道传至孔孟，人主不己任。
空言课讲说，日用惑已甚。
圣朝重横经，仁泽天下饮。
公谈故纸外，句句格精祲。
贺尤礼侍兼修史侍讲直学士院四首·其四
作者：张镃
朝代：宋

道传至孔孟，人主不巳任。空言课讲说，日用惑巳甚。圣朝重横经，仁泽天下饮。公谈故纸外，句句格精祲。
贺新郎·李颐正见访留饮即席书赠
作者：张镃
朝代：宋
体裁：词

看了梅花去。要东风、攀翻看雪，与君同赋。海内从来天际远，一笑平窥万古。待剪尽、烛花红吐。久矣南湖无此客，似乔松、万丈凌霄举。飞咳唾，扫尘土。承平气象森眉宇。想天家、骖鸾洞里，细烟冰雾。我亦秦关归未得，谁念干将醉抚。判良夜、倚横冠屦。莫叹潇湘居尚远，拥戎轺、万骑鸣笳鼓。云正锁，汴京路。
贺新郎·李颐正见访留饮即席书赠
作者：张镃
朝代：宋

看了梅花去。要东风、攀翻飞雪，与君同赋。海内从来天际眼，一笑平窥千古。待剪尽、烛花红吐。久矣南湖无此客，似乔松、万丈凌霄举。飞咳唾，扫尘土。承平气象森眉宇。想天家、骖鸾洞里，细烟冰雾。我亦秦关归未得，谁念干将醉抚。判良夜、欹横冠屦。莫叹潇湘居尚远，拥戎昭、万骑鸣笳鼓。云正锁，汴京路。
贺新郎·次辛稼轩韵寄呈
作者：张镃
朝代：宋

邂逅非专约。记当年、林堂对竹，艳歌春酌。一笑乘鸾明月影，馀事丹青麟阁。待宇宙、长绳穿却。念我中原空有梦，渺风尘、万里迷长乐。愁易老，吹灵药。别来几度霜天鹗。厌纷纷、吞腥啄腐，狗偷乌攫。东晋风流兼慷慨，公自阳春有脚。妙悟处、不存毫发。何日相从云水去，看精神、峭紧芝田鹤。书壮语，遍岩壑。
贺新郎·看了梅花去
作者：张镃
朝代：宋
体裁：词

看了梅花去。
要东风、攀翻飞雪，与君同赋。
海内从来天际眼，一笑平窥千古。
待翦尽、烛花红吐。
久矣南湖无此客，似乔松、万丈凌霄举。
飞欬唾，扫尘土。
承平气象森眉宇。
想天家、骖鸾洞里，细烟冰雾。
我亦秦关归未得，谁念干将醉扶。
拼良夜、敧横冠屦。
莫欢潇湘居尚远，拥戎轺万骑鸣笳鼓。
云正锁，汴京路。
贺新郎·陈退翁分教衡湘，将行，酒阑索词，漫成
作者：张镃
朝代：宋
体裁：词

桂隐传杯处。有风流、千岩韵胜，太丘遗绪。玉季金昆霄汉侣，平步鸾坡挥麈。莫便驾、飞帆烟渚。云动精神衡岳去，向君山、帝乐锵韶濩。兰艺畹，吊湘楚。南湖老矣无襟度。但尊前、踉跄醉影，帽花颠仆。只恐清时专文教，犹贷阴山狂虏。卧锦帐、貔貅钲鼓。忠烈前勋赍万恨，望神都、魏阙奔狐兔。呼翠袖，为君舞。
贺新郎·陈退翁分教衡湘，将行，酒阑索词，漫成
作者：张镃
朝代：宋
体裁：词

桂隐传杯处。有风流、千岩韵胜，太丘遗绪。玉季金昆霄汉侣，平步鸾坡挥麈。莫便驾、飞帆烟渚。云动精神衡岳去，向君山、帝乐锵韶濩。兰艺畹，吊湘楚。南湖老矣无襟度。但尊前、踉蹡醉影，帽花颠仆。只恐清时专文教，犹贷阴山狂虏。卧锦帐、貔貅钲鼓。忠烈前勋赍万恨，望神都、魏阙奔狐兔。呼翠袖，为君舞。
贺萧参政
作者：张镃
朝代：宋
体裁：七言律诗

向来投谒未尝频，今日尤宜后众宾。先世年家登政府，时情礼数到閒人。只将忠实酬明主，果见推迁作大臣。何用抚孤多轸念，园花开胜去年春。
赠嗣持上人
作者：张镃
朝代：宋

持也眈眈老比邱，吾如松涧瀑春流。
经年欲见浑无便，连日相逢若旧游。
柏子轩窗翻梵夹，荷香亭上款茶瓯。
真成此外无余事，莫说机关向上头。
赠嗣持上人
作者：张镃
朝代：宋

持也耽耽老比邱，吾如松涧瀑春流。经年欲见浑无便，连日相逢若旧游。柏子轩窗翻梵夹，荷香亭上款茶瓯。真成此外无馀事，莫说机关向上头。
赠崇先寺长老
作者：张镃
朝代：宋

飞骑原头快着鞭，暮溪呼艇访幽禅。
霜轻正属收橙月，雨霁真成种麦天。
问答因缘随处是，推敲事业此生专。
无尘幸有西偏竹，浴罢从师借枕眠。
赠崇先寺长老
作者：张镃
朝代：宋

飞骑原头快著鞭，暮溪呼艇访幽禅。霜轻正属收橙月，雨霁真成种麦天。问答因缘随处是，推敲事业此生专。无尘幸有西偏竹，浴罢从师借枕眠。
赠道士
作者：张镃
朝代：宋

虎向深渊绕，龙归猛火蟠。
昆仑飞日月，奚但鼎中安。
赠道士
作者：张镃
朝代：宋
体裁：五言绝句

虎向深渊绕，龙归猛火蟠。昆崙飞日月，奚但鼎中安。
赠道士张易
作者：张镃
朝代：宋

道人生长清淮西，地荒战血孤鬼啼。饱知浊世一朝菌，摆落羁絷全天倪。穿霞踏月半区宇，山水名胜随攀跻。我来欣逢大条左，握手便许论刀圭。蕊珠七言素探讨，敷析秘奥开群迷。绵绵玄牝斡两曜，夜半虚室腾虹霓。同居蜀客话清简，物理返笑庄生齐。坳堂烛暗坐顷刻，石头路净缘高低。倾壶随意荐岩果，不假沆瀣求交梨。他年相就养灵液，肯复自弃沦尘泥。蓬洲阆苑恣游宴，有句更继肩吾题。
赠道士张易
作者：张镃
朝代：宋

道人生长清淮西，地荒战血孤鬼啼。
饱知浊世一朝菌，摆落羁馽全天倪。
穿霞踏月半区宇，山水名胜随攀跻。
我来欣逢大条左，握手便许论刀圭。
蕊珠七言素探讨，敷析秘奥开羣迷。
绵绵玄牝斡两曜，夜半虚室腾虹霓。
同居蜀客话清简，物理返笑庄生齐。
坳堂烛暗坐顷刻，石头路浄缘高低。
倾壶随意荐岩果，不假沆瀣求交梨。
他年相就养灵液，肯復自弃沦尘泥。
蓬洲阆苑恣游宴，有句更继肩吾题。
赠道士张易
作者：张镃
朝代：宋

道人生长清淮西，地荒战血孤鬼啼。
饱知浊世一朝菌，摆落羁馽全天倪。
穿霞踏月半区宇，山水名胜随攀跻。
我来欣逢大条左，握手便许论刀圭。
蕊珠七言素探讨，敷析秘奥开群迷。
绵绵玄牝斡两曜，夜半虚室腾虹霓。
同居蜀客话清简，物理返笑庄生齐。
坳堂烛暗坐顷刻，石头路净缘高低。
倾壶随意荐岩果，不假沆瀣求交梨。
他年相就养灵液，肯复自弃沦尘泥。
蓬洲阆苑恣游宴，有句更继肩吾题。
赠雁
作者：张镃
朝代：宋

我自江乡有姓名，相逢契合义相亲。连行几宿来栖草，戢翼常时想避人。石岸风高难到县，今宵船住定为邻。南湖若肯寻幽隐，却把衷肠自缕陈。
赠鴈
作者：张镃
朝代：宋

我自江乡有姓名，相逢契合义相亲。
连行几宿来栖草，戢翼常时想避人。
石岸风高难到县，今宵船住定为邻。
南湖若肯寻幽隠，却把衷肠自缕陈。
走笔和曾无逸掌故约观玉照堂梅诗六首
作者：张镃
朝代：宋

才晴便是看花时，记事君曾有四诗。及至花开风日好，不闻拄杖扣疏篱。才晴便是看花时，天上阴晴岂预知。前日路乾居士病，偶妨招客酒樽随。才晴便是看花时，不觉飘香已满枝。小道山翁如具眼，绿阴初试更相宜。才晴便是看花时，自看何如与客期。亦有数篇花下句，苦无风味怕人知。才晴便是看花时，休问花名是阿谁。藉使无梅桃杏在，但能来赏莫嫌迟。才晴便是看花时，夜雨何堪带雪吹。春色更？过数日，三分馀一尚堪追。
走笔和曾无逸掌故约观玉照堂梅诗六首·其一
作者：张镃
朝代：宋

才晴便是看花时，记事君曾有四诗。及至花开风日好，不闻拄杖扣疏篱。
走笔和曾无逸掌故约观玉照堂梅诗六首·其一
作者：张镃
朝代：宋

纔晴便是看花时，记事君曾有四诗。
及至花开风日好，不闻拄杖扣疎篱。
走笔和曾无逸掌故约观玉照堂梅诗六首·其三
作者：张镃
朝代：宋

才晴便是看花时，不觉飘香已满枝。小道山翁如具眼，绿阴初试更相宜。
走笔和曾无逸掌故约观玉照堂梅诗六首·其三
作者：张镃
朝代：宋

纔晴便是看花时，不觉飘香已满枝。
小道山翁如具眼，绿阴初试更相宜。
走笔和曾无逸掌故约观玉照堂梅诗六首·其二
作者：张镃
朝代：宋

才晴便是看花时，天上阴晴岂预知。前日路乾居士病，偶妨招客酒樽随。
走笔和曾无逸掌故约观玉照堂梅诗六首·其二
作者：张镃
朝代：宋

纔晴便是看花时，天上阴晴岂预知。
前日路干居士病，偶妨招客酒樽随。
走笔和曾无逸掌故约观玉照堂梅诗六首·其五
作者：张镃
朝代：宋

才晴便是看花时，休问花名是阿谁。藉使无梅桃杏在，但能来赏莫嫌迟。
走笔和曾无逸掌故约观玉照堂梅诗六首·其五
作者：张镃
朝代：宋

纔晴便是看花时，休问花名是阿谁。
藉使无梅桃杏在，但能来赏莫嫌迟。
走笔和曾无逸掌故约观玉照堂梅诗六首·其六
作者：张镃
朝代：宋

才晴便是看花时，夜雨何堪带雪吹。春色更？过数日，三分馀一尚堪追。
走笔和曾无逸掌故约观玉照堂梅诗六首·其六
作者：张镃
朝代：宋
体裁：七言绝句

才晴便是看花时，夜雨何堪带雪吹。春色更�过数日，三分馀一尚堪追。
走笔和曾无逸掌故约观玉照堂梅诗六首·其六
作者：张镃
朝代：宋

才晴便是看花时，夜雨何堪带雪吹。春色更𢬵过数日，三分馀一尚堪追。
走笔和曾无逸掌故约观玉照堂梅诗六首·其六
作者：张镃
朝代：宋

纔晴便是看花时，夜雨何堪带雪吹。
春色更拚过数日，三分余一尚堪追。
走笔和曾无逸掌故约观玉照堂梅诗六首·其四
作者：张镃
朝代：宋

才晴便是看花时，自看何如与客期。亦有数篇花下句，苦无风味怕人知。
走笔和曾无逸掌故约观玉照堂梅诗六首·其四
作者：张镃
朝代：宋

纔晴便是看花时，自看何如与客期。
亦有数篇花下句，苦无风味怕人知。
足疾愈约客游湖上园
作者：张镃
朝代：宋

平生志四方，岂愿守三窟。
超凌风中骥，振迅霜后鹘。
无何足受湿，步履遽臲卼。
投鍼痛循筋，濯药热透骨。
重缠韈中絖，懒顾囊内笏。
长怀骆宾王，旷迈困沉泊。
胸蟠经纶业，与气共振拔。
纷纷灞上旅，太半贵肥腯。
傥其尚细谨，俗眼愈超忽。
临垆指醇酒，洗涤去泥淈。
器宏事果遂，阔步黄金阙。
宿来病殊减，砌域可踔越。
拘挛日既深，得差兴尤发。
湖山想贻笑，相忘两逾月。
霜花着红小，幽香逗疎樾。
风晴春一似，携具任仓卒。
招邀二三子，才思涌难竭。
却愁费吾诗，笔端口方讷。
足疾愈约客游湖上园
作者：张镃
朝代：宋

平生志四方，岂愿守三窟。超凌风中骥，振迅霜后鹘。无何足受湿，步履遽臲卼。投针痛循筋，濯药热透骨。重缠袜中絖，懒顾囊内笏。长怀骆宾王，旷迈困沉泊。胸蟠经纶业，与气共振拔。纷纷灞上旅，太半贵肥腯。傥其尚细谨，俗眼愈超忽。临垆指醇酒，洗涤去泥淈。器宏事果遂，阔步黄金阙。宿来病殊减，砌域可踔越。拘挛日既深，得差兴尤发。湖山想贻笑，相忘两逾月。霜花著红小，幽香逗疏樾。风晴春一似，携具任仓卒。招邀二三子，才思涌难竭。却愁费吾诗，笔端口方讷。
跋周昉画锡宴图
作者：张镃
朝代：宋
体裁：古风

汾阳剩建扶危功，清议那有鱼军容。倖人恃宠自矜伐，似可唾去极力攻。今也束带比肩立，绝口不问如盲聋。水衡有钱谁敢费，设席授几为尔供。金鹅罩底果何品，异馔定不人间同。翠环玉勺未分劝，坐列有序随卑崇。君恩天大且笼盖，天意不假人方穷。凤凰五章为世瑞，亦许枭獍鸣雌雄。西山灵木作上药，道旁恶草翻茸茸。方圆白黑正殊调，端在处者全吾躬。鲁叟当年诺阳虎，望之计拙排显恭。我披此画屡叹息，杜老谋深言至公。
跋周昉画锡宴图
作者：张镃
朝代：宋

汾阳賸建扶危功，清议那有鱼军容。
倖人恃宠自矜伐，似可唾去极力攻。
今也束带比肩立，绝口不问如盲聋。
水衡有钱谁敢费，设席授几为尔供。
金鹅罩底果何品，异馔定不人间同。
翠环玉勺未分劝，坐列有序随卑崇。
君恩天大且笼盖，天意不假人方穷。
凤凰五章为世瑞，亦许枭獍鸣雌雄。
西山灵木作上药，道旁恶草翻茸茸。
方圆白黑正殊调，端在处者全吾躬。
鲁叟当年诺阳虎，望之计拙排显恭。
我披此画屡叹息，杜老谋深言至公。
车中闻人说溪涧如水晶色口占一绝
作者：张镃
朝代：宋

涧水流如活水晶，道傍一语唤人醒。
山林未必渠能说，说着山林便可听。
车中闻人说豀涧如水晶色口占一绝
作者：张镃
朝代：宋

涧水流如活水晶，道傍一语唤人醒。山林未必渠能说，说著山林便可听。
过下黄村
作者：张镃
朝代：宋

山腰摘菜穿云裏，山嘴吹烟接云起。
响边樵唱路幽幽，白处鹅群波瀰瀰。
临堤野毛槽盛水，破璧方帘自撩纸。
相应不望褭蹄金，落得清闲养妻子。
过下黄村
作者：张镃
朝代：宋

山腰摘菜穿云里，山嘴吹烟接云起。响边樵唱路幽幽，白处鹅群波瀰瀰。临堤野毛槽盛水，破璧方帘自撩纸。相应不望袅蹄金，落得清闲养妻子。
过临安海会寺东长桥有怀苏文忠公
作者：张镃
朝代：宋

竦踊峰环碧玉城，乱蝉争送夕阳明。飞桥预快登山足，坏塔遥增吊古情。陈迹几年惊梦幻，清文随处振英茎。胡床等到三更看，閒过桐乡或驾鲸。
过临安海会寺东长桥有怀苏文忠公
作者：张镃
朝代：宋

竦踊峰环碧玉城，乱蝉争送夕阳明。
飞桥预快登山足，坏塔遥增弔古情。
陈迹几年惊梦幻，清文随处振英茎。
胡床等到三更看，閒过桐乡或驾鲸。
过冷泉
作者：张镃
朝代：宋
体裁：五言律诗

未喜亭阴坐，先贪树畔行。溪浑因雨瀑，岩近得风清。一饭幽人福，三杯太古情。尚须冰月挂，来放雪涛倾。
过凤山高氏以榴实荐酒
作者：张镃
朝代：宋
体裁：七言律诗

湾洄绿处得鸡声，俯槛山宜柳外明。京洛涨尘衣半黑，邯郸炊黍梦曾惊。榴皮就为翁题好，竹叶能邀我兴成。办此一廛归老计，弄孙相对说春耕。
过杨伯虎即席书事
作者：张镃
朝代：宋

四面围疎竹，中间着小台。
有时将客到，随意看花开。
拂拭莓苔石，招携码碯杯。
昏鸦归欲尽，数箇入诗来。
过杨伯虎即席书事
作者：张镃
朝代：宋

四面围疎竹，中间著小台。
有时将客到，随意看花开。
拂拭莓苔石，招携码碯杯。
昏鸦归欲尽，数个入诗来。
过杨伯虎即席书事
作者：张镃
朝代：宋

四面围疏竹，中间著小台。有时将客到，随意看花开。拂拭莓苔石，招携码碯杯。昏鸦归欲尽，数个入诗来。
过枫桥寺
作者：张镃
朝代：宋
体裁：七言绝句

妙绝吾宗有旧题，趁晴径过敢留诗。只消记取今朝景，不是乌啼月落时。
过枫桥寺
作者：张镃
朝代：宋

妙绝吾宗有旧题，趁晴迳过敢留诗。
只消记取今朝景，不是乌啼月落时。
过湖至郭氏庵
作者：张镃
朝代：宋
体裁：五言律诗

山色棱层出，荷花浪漫开。只如平日看，自喜此时来。杨柳侵船影，蜻蜓傍酒杯。僧庐须过夜，城禁莫催回。
过竹村
作者：张镃
朝代：宋

再宿离城邑，全无世俗气。
僧包轻溅水，渔灶冷炊云。
酒好休教尽，诗悭却自欣。
昼闲贪睡稳，独被不须重。
过竹村
作者：张镃
朝代：宋

再宿离城邑，全无世俗气。
僧包轻溅水，渔竈冷炊云。
酒好休教尽，诗悭却自欣。
昼闲贪睡稳，独被不须重。
过竹村
作者：张镃
朝代：宋

再宿离城邑，全无世俗氛。僧包轻溅水，渔灶冷炊云。酒好休教尽，诗悭却自欣。昼闲贪睡稳，独被不须熏。
过红城子
作者：张镃
朝代：宋

阔港帝边狭港横，大桥侧畔小桥平。
吠人黄耳穿篱走，唤子青裾出户迎。
寒日树枯山得势，顺风樯稳浪无声。
自知吟写红城景，不让丹青笔作城。
过红城子
作者：张镃
朝代：宋
体裁：七言律诗

阔港旁边狭港横，大桥侧畔小桥平。吠人黄耳穿篱走，唤子青裾出户迎。寒日树枯山得势，顺风樯稳浪无声。自知吟写红城景，不让丹青笔作城。
过翔鸾院留题僧房
作者：张镃
朝代：宋
体裁：五言律诗

频年虽并住，今日偶能来。水槛因莲设，风窗为客开。诗凡惭鲍谢，社近忆宗雷。莫问通衢隔，轻舟自往回。
过莺脰湖
作者：张镃
朝代：宋

晓雾濛鸿合，山藏岸绝痕。浩波吞日去，金晃玉乾坤。
过野翁亭因登岝崿山憩崇寿院僧轩共成四绝句
作者：张镃
朝代：宋

古县依山惬乍游，欲行因路始穷幽。搀空石壁樛林合，更做行程急也留。溪流逢旱息潺淙，野彴横趋乱石中。莫恨铁冠人已去，我来权合号山翁。甲子峰高正属连，白云腾涌似炉烟。群仙若讶归来晚，只蹑云根上碧天。岩隈萧寺得跻攀，数翠邀岚不复难。已向城中专一壑，更须随处款青山。
过野翁亭因登岝崿山憩崇寿院僧轩共成四绝句
作者：张镃
朝代：宋

溪汉逢旱息潺淙，野彴横趋乱石中。
晨恨铁冠人已去，我来權合号山翁。
过野翁亭因登岝崿山憩崇寿院僧轩共成四绝句
作者：张镃
朝代：宋

甲子峰高正迟连，白云胜涌似炉烟。
群仙若讶归来晚，只蹑雪根上碧天。
过野翁亭因登岝崿山憩崇寿院僧轩共成四绝句·其一
作者：张镃
朝代：宋
体裁：七言绝句

古县依山惬乍游，欲行因路始穷幽。搀空石壁樛林合，更做行程急也留。
过野翁亭因登岝崿山憩崇寿院僧轩共成四绝句·其三
作者：张镃
朝代：宋

甲子峰高正属连，白云腾涌似炉烟。
羣仙若讶归来晚，只蹑云根上碧天。
过野翁亭因登岝崿山憩崇寿院僧轩共成四绝句·其三
作者：张镃
朝代：宋

甲子峰高正属连，白云腾涌似炉烟。群仙若讶归来晚，只蹑云根上碧天。
过野翁亭因登岝崿山憩崇寿院僧轩共成四绝句·其二
作者：张镃
朝代：宋

溪流逢旱息潺淙，野彴横趋乱石中。
晨恨铁冠人已去，我来权合号山翁。
过野翁亭因登岝崿山憩崇寿院僧轩共成四绝句·其二
作者：张镃
朝代：宋

溪流逢旱息潺淙，野彴横趋乱石中。莫恨铁冠人已去，我来权合号山翁。
过野翁亭因登岝崿山憩崇寿院僧轩共成四绝句·其四
作者：张镃
朝代：宋

岩隈萧寺得跻攀，数翠邀岚不复难。已向城中专一壑，更须随处款青山。
过野翁亭因登岝崿山憩崇寿院僧轩共成四绝句·其四
作者：张镃
朝代：宋

岩隈萧寺得跻攀，数翠邀岚不復难。
已向城中专一壑，更须随处款青山。
近诗殊少閒行绿阴下喜成杂言以自勉继此当日课云
作者：张镃
朝代：宋

去冬诗绝稀，作意待好春。春至病始苏，强赋情少真。梅花到海棠，不过数十首。其间岂无兴，有笔慵开口。每逢风日美，心醉人不知。林间行若狂，藉草或移时。芳花倏扫踪，转作满园叶。油然翠欲流，剪若阴初叠。老夫爱深处，穿树开生路。香不是风香，吹来复吹去。扶筇仰面看，青子枝间团。引客任摘尝，庸讵疑整冠。閒来坐根石，远望浑无隙。大似天女机，重重绿萝织。黄蜂恐我嗔，拟住退逡巡。向夏吟更懒，却防蜂笑人。从今当健走，古囊勤抖擞。莫作苍蝇鸣，常如狮子吼。
近诗殊少閒行绿阴下喜成杂言以自勉继此当日课云
作者：张镃
朝代：宋

去冬诗绝稀，作意待好春。
春至病始苏，强赋情少真。
梅花到海棠，不过数十首。
其间岂无兴，有笔慵开口。
每逢风日美，心醉人不知。
林间行若狂，藉草或移时。
芳花倏扫踪，转作满园叶。
油然翠欲流，剪若阴初迭。
老夫爱深处，穿树开生路。
香不是风香，吹来復吹去。
扶筇仰面看，青子枝间团。
引客任摘尝，庸讵疑整冠。
閒来坐根石，远望浑无隙。
大似天女机，重重绿萝织。
黄蜂恐我嗔，拟住退逡巡。
向夏吟更懒，却防蜂笑人。
从今当健走，古囊勤抖擞。
莫作苍蝇鸣，常如狮子吼。
还至吴淞茂洪用余临平诗韵放鱼因思旧行大江尝纵巨鱼再和为荅
作者：张镃
朝代：宋
体裁：古风

太仓云路天黏水，栉比渔家接沙觜。巨艘买放截江鳞，举网遮空暗窗纸。钱多鱼贱俱放怀，成贯不数成船来。今朝纵汝真小惠，好去瞿塘滟滪堆。
连日雪未能多曾无逸见惠二首遵欧苏律禁体物语及用故事走笔次韵
作者：张镃
朝代：宋

鹊冻听无语，鸥饥望不飞。纵饶居士爱，亦自到园稀。入幕灯生晕，飘池水长肥。何能巧模写，吟思欠幽微。待伴犹虚夜，羞明或遇朝。但依歌袖舞，休向鬓丝飘。有句清堪比，令人意自消。暖寒林下具，相就可须招。
连日雪未能多曾无逸见惠二首遵欧苏律禁体物语及用故事走笔次韵·其一
作者：张镃
朝代：宋

鹊冻听无语，鸥饥望不飞。
从饶居士爱，亦自到园稀。
入幕灯生晕，飘池水长肥。
何能巧模写，吟思欠幽微。
连日雪未能多曾无逸见惠二首遵欧苏律禁体物语及用故事走笔次韵·其一
作者：张镃
朝代：宋

鹊冻听无语，鸥饥望不飞。纵饶居士爱，亦自到园稀。入幕灯生晕，飘池水长肥。何能巧模写，吟思欠幽微。
连日雪未能多曾远逸见惠二首遵欧苏律禁体物
作者：张镃
朝代：宋
体裁：五言律诗

待伴犹虚夜，羞明或遇朝。但依歌袖舞，休向鬓丝飘。有句清堪比，令人意自消。暖寒林下具，相就可须招。
连朝
作者：张镃
朝代：宋

连朝溪雨溢荷塘，流水倾银万叶香。
不是风吹乱花侧，那知处处着鸳鸯。
连朝
作者：张镃
朝代：宋

连朝溪雨溢荷塘，流水倾银万叶香。不是风吹乱花侧，那知处处著鸳鸯。
述兴
作者：张镃
朝代：宋

履声几月到园稀，雪后烟香特地宜。
已见新晴巢喜鹊，更添垂柳客黄鹂。
人来有话亦大好，酒不酬春奚以为。
今日正晴休怕冷，笑中天地角巾欹。
述兴
作者：张镃
朝代：宋

履声几月到园稀，雪后烟香特地宜。巳见新晴巢喜鹊，更添垂柳客黄鹂。人来有话亦大好，酒不酬春奚以为。今日正晴休怕冷，笑中天地角巾欹。
送京仲远次对制帅四川
作者：张镃
朝代：宋

林下忘官品，闻公近最荣。军民制全蜀，名住列西清。器自海岳重，文兼全玉声。早来登政府，活法了寰瀛。使北人争说，今回国势尊。属声坚执礼，黠虏殆忘魂。钜业此犹细，故强行复存。乡闾正关外，因梦逐西辕。贱子夫谁问，鸣驺屡水湄。自因闲肯顾，不是佞求知。山槛清持茗，花蹊笑说诗。雨风今送别，悽断湿旌旗。
送京仲远次对制帅四川·其一
作者：张镃
朝代：宋
体裁：五言律诗

林下忘官品，闻公近最荣。军民制全蜀，名住列西清。器自海岳重，文兼全玉声。早来登政府，活法了寰瀛。
送京仲远次对制帅四川·其三
作者：张镃
朝代：宋
体裁：五言律诗

贱子夫谁问，鸣驺屡水湄。自因闲肯顾，不是佞求知。山槛清持茗，花蹊笑说诗。雨风今送别，悽断湿旌旗。
送京仲远次对制帅四川·其二
作者：张镃
朝代：宋

使北人争说，今回国势尊。
属声坚执礼，黠虏殆忘魂。
鉅业此犹细，故强行復存。
乡闾正关外，因梦逐西辕。
送京仲远次对制帅四川·其二
作者：张镃
朝代：宋

使北人争说，今回国势尊。属声坚执礼，黠虏殆忘魂。钜业此犹细，故强行复存。乡闾正关外，因梦逐西辕。
送叶景良知严陵
作者：张镃
朝代：宋
体裁：七言律诗

千古风高仰钓台，朱轮新拥得通才。政声易报长安近，家学知从霅水来。半载依仁方恨别，双鱼传信肯慵开。分携强饭休频祝，锋召需贤定挽回。
送叶景良知严陵
作者：张镃
朝代：宋

千古风高爷钓台，朱轮新拥得通才。
政声易报长安近，家学知从霅水来。
半载依仁言恨别，双鱼传信肯慵开。
分携强饭休频祝，锋召需贤定挽回。
送叶正则秘郎参议湖北帅幕
作者：张镃
朝代：宋

桂阴无期报，朝贤去却知。
累年艰特荐，一事必忧时。
盛世未应尔，重来犹可为。
相过非为数，公论合勤思。
送叶正则秘郎参议湖北帅幕
作者：张镃
朝代：宋

桂隐无期报，朝贤去却知。累年艰特荐，一事必忧时。盛世未应尔，重来犹可为。相过非为数，公论合勤思。
送叶正则秘郎参议湖北帅幕
作者：张镃
朝代：宋

桂隠无期报，朝贤去却知。
累年艰特荐，一事必忧时。
盛世未应尔，重来犹可为。
相过非为数，公论合勤思。
送吴季行监丞知简州
作者：张镃
朝代：宋

两门情义一乡中，祖业还同社稷功。赁舍偶邻逢事少，访余时幸慰诗穷。割符忽为荣亲去，横槊多因得地雄。强饭肯随官职祷，故家当勉报文风。
送吴季行监丞知简州
作者：张镃
朝代：宋

两门情义一乡中，祖业还同社稷功。
赁舍偶隣逢事少，访余时幸慰诗穷。
割符忽为荣亲去，横槊多因得地雄。
强饭肯随官职祷，故家当勉报文风。
送喻叔奇工部括苍二首
作者：张镃
朝代：宋

三见中朝入，徐行每后人。功庸身较晚，名誉众常新。有句须同咏，今离似所亲。政成应必报，山郡易回春。自复林湖隐，相从却恨稀。梅花年后白，江水去边肥。世态纷纷改，交心特特违。暖晴当送别，敢望款柴扉。
送喻叔奇工部知括苍二首
作者：张镃
朝代：宋

自复林湖隐，相从却恨稀。梅花年后白，江水去边肥。世态纷纷改，交心特特违。暖晴当送别，敢望款柴扉。
送喻叔奇工部知括苍二首·其一
作者：张镃
朝代：宋
体裁：五言律诗

三见中朝入，徐行每后人。功庸身较晚，名誉众常新。有句须同咏，今离似所亲。政成应必报，山郡易回春。
送喻叔奇工部知括苍二首·其二
作者：张镃
朝代：宋

自復林湖隠，相从却恨稀。
梅花年后白，江水去边肥。
世态纷纷改，交心特特违。
暖晴当送别，敢望款柴扉。
送客至无相兰若归过慈云岭小憩崇寿寺书所见
作者：张镃
朝代：宋

老僧分袂倏三年，犹访芳池跃翠泉。
新叠两山都未识，北堂引看更东偏。
送客至无相兰若归过慈云岭小憩崇寿寺书所见十首
作者：张镃
朝代：宋

故殿檐阴石汇泉，针鱼苔净乐回旋。持杯挹取虽无暇，照影心肠更洒然。野香别是一般风，蓦直平冈好翠松。更许虚空画山水，细铺霞浪衬云峰。山腰路转涌苍蛇，山下修筠媚白沙。正要澄江舒倦眼，莫教缘岸有人家。岭度慈云境累凉，前看湖面后看江。诗魔半饷难调伏，除是休来却易降。南山好处刘家寺，门里松篁一径冲。自有禽声喜迎客，不须知事更鸣钟。老僧分袂倏三年，犹记芳池跃翠泉。新叠两山都未识，北堂引看更东偏。支径坡陀竹最多，箨龙才起更成窠。穿岚触翠坳塘出，一片香来得嫩荷。井分泉脉透巉岩，谁道飞流是假山。水鸟树林皆作供，可怜居士只偷閒。亭桥两面看芙蕖，静数波间小队鱼。碧幛弯环遮去路，净天终待此同居。欲归停驭重徘徊，破费林间雪一杯。留取半山看未了，火云时节约重来。
送客至无相兰若归过慈云岭小憩崇寿寺书所见十首·其一
作者：张镃
朝代：宋

故殿檐阴石汇泉，针鱼苔净乐回旋。持杯挹取虽无暇，照影心肠更洒然。
送客至无相兰若归过慈云岭小憩崇寿寺书所见十首·其一
作者：张镃
朝代：宋

故殿檐阴石汇泉，针鱼苔凈乐回旋。
持杯挹取虽无暇，照影心肠更洒然。
送客至无相兰若归过慈云岭小憩崇寿寺书所见十首·其七
作者：张镃
朝代：宋

支径坡陀竹最多，箨龙才起更成窠。穿岚触翠坳塘出，一片香来得嫩荷。
送客至无相兰若归过慈云岭小憩崇寿寺书所见十首·其七
作者：张镃
朝代：宋

支径坡陀竹最多，箨龙纔起更成窠。
穿岚触翠坳塘出，一片香来得嫩荷。
送客至无相兰若归过慈云岭小憩崇寿寺书所见十首·其三
作者：张镃
朝代：宋
体裁：七言绝句

山腰路转涌苍蛇，山下修筠媚白沙。正要澄江舒倦眼，莫教缘岸有人家。
送客至无相兰若归过慈云岭小憩崇寿寺书所见十首·其九
作者：张镃
朝代：宋

亭桥两面看芙蕖，静数波间小队鱼。碧幛弯环遮去路，净天终待此同居。
送客至无相兰若归过慈云岭小憩崇寿寺书所见十首·其九
作者：张镃
朝代：宋

亭桥两面看芙蕖，静数波间小队鱼。
碧幛弯环遮去路，凈天终待此同居。
送客至无相兰若归过慈云岭小憩崇寿寺书所见十首·其二
作者：张镃
朝代：宋
体裁：七言绝句

野香别是一般风，蓦直平冈好翠松。更许虚空画山水，细铺霞浪衬云峰。
送客至无相兰若归过慈云岭小憩崇寿寺书所见十首·其五
作者：张镃
朝代：宋

南山好处刘家寺，门裏松篁一径衝。
自有禽声喜迎客，不须知事更鸣钟。
送客至无相兰若归过慈云岭小憩崇寿寺书所见十首·其五
作者：张镃
朝代：宋

南山好处刘家寺，门里松篁一径冲。自有禽声喜迎客，不须知事更鸣钟。
送客至无相兰若归过慈云岭小憩崇寿寺书所见十首·其八
作者：张镃
朝代：宋
体裁：七言绝句

井分泉脉透巉岩，谁道飞流是假山。水鸟树林皆作供，可怜居士只偷閒。
送客至无相兰若归过慈云岭小憩崇寿寺书所见十首·其六
作者：张镃
朝代：宋

老僧分袂倏三年，犹记芳池跃翠泉。新叠两山都未识，北堂引看更东偏。
送客至无相兰若归过慈云岭小憩崇寿寺书所见十首·其六
作者：张镃
朝代：宋

老僧分袂倏三年，犹访芳池跃翠泉。
新迭两山都未识，北堂引看更东偏。
送客至无相兰若归过慈云岭小憩崇寿寺书所见十首·其十
作者：张镃
朝代：宋
体裁：七言绝句

欲归停驭重徘徊，破费林间雪一杯。留取半山看未了，火云时节约重来。
送客至无相兰若归过慈云岭小憩崇寿寺书所见十首·其四
作者：张镃
朝代：宋
体裁：七言绝句

岭度慈云境累凉，前看湖面后看江。诗魔半饷难调伏，除是休来却易降。
送徐衡仲归侍次福建帅属二首
作者：张镃
朝代：宋

三年林曲喜谈丛，交荐俄闻得数公。竟觅一官莲幕下，漫添千咏锦囊中。时乖岂但冯唐老，性癖甘如叔夜慵。应是黄花过江路，笑垂双袖立西风。和篇犹未忽成行，无柰离情杂愧情。风雨连朝难远送，湖山何日再寻盟。饱参屡见从头举，识破悬知到处轻。疏懒祗愁书问少，望君因便却传声。
送徐衡仲归侍次福建帅属二首·其一
作者：张镃
朝代：宋
体裁：七言律诗

三年林曲喜谈丛，交荐俄闻得数公。竟觅一官莲幕下，漫添千咏锦囊中。时乖岂但冯唐老，性癖甘如叔夜慵。应是黄花过江路，笑垂双袖立西风。
送徐衡仲归侍次福建帅属二首·其二
作者：张镃
朝代：宋

和篇犹未忽成行，无奈离情杂愧情。
风雨连朝难远送，湖山何日再寻盟。
饱参屡见从头举，识破悬知到处轻。
疎懒祗愁书问少，望君因便却传声。
送徐衡仲归侍次福建帅属二首·其二
作者：张镃
朝代：宋

和篇犹未忽成行，无柰离情杂愧情。风雨连朝难远送，湖山何日再寻盟。饱参屡见从头举，识破悬知到处轻。疏懒祗愁书问少，望君因便却传声。
送樱桃与范尚书二首
作者：张镃
朝代：宋

谁将绛蜡千枝泪，鎔作骊龙百斛珠。
酷碗冰盘非我称，敢烦西子荐陶朱。
送樱桃与范尚书二首
作者：张镃
朝代：宋

谁将绛蜡千枝泪，镕作骊龙百斛珠。酪盌冰盘非我称，敢烦西子荐陶朱。满架酴醾雪未乾，滴阶红颗照春残。知公有意参金鼎，驰送朝霞九转丹。
送樱桃与范尚书二首·其一
作者：张镃
朝代：宋

谁将绛蜡千枝泪，镕作骊龙百斛珠。酪盌冰盘非我称，敢烦西子荐陶朱。
送樱桃与范尚书二首·其一
作者：张镃
朝代：宋
体裁：七言绝句

谁将绛蜡千枝泪，镕作骊龙百斛珠。酪碗冰盘非我称，敢烦西子荐陶朱。
送樱桃与范尚书二首·其二
作者：张镃
朝代：宋

满架酴醾雪未乾，滴阶红颗照春残。知公有意参金鼎，驰送朝霞九转丹。
送樱桃与范尚书二首·其二
作者：张镃
朝代：宋

满架酴醿雪未干，滴阶红颗照春残。
知公有意参金鼎，驰送朝霞九转丹。
送绰上人归后庵
作者：张镃
朝代：宋

春风吹倒人，禅师出山来。
相陪坐几月，口边生尘埃。
夏风吹长树，禅师归山去。
为嫌城裏热，再三留不住。
学诗无后先，到此如狂颠。
有问是谁格，且疑三十年。
送绰上人归后庵
作者：张镃
朝代：宋

春风吹倒人，禅师出山来。相陪坐几月，口边生尘埃。夏风吹长树，禅师归山去。为嫌城里热，再三留不住。学诗无后先，到此如狂颠。有问是谁格，且疑三十年。
送谢艮斋得閒西归
作者：张镃
朝代：宋
体裁：七言律诗

向来朝列虽知己，台省山林职事殊。勇退近闻辞北阙，醉游唯欠到南湖。心传古学高当代，力把忠言壮晚途。竞说归舟卖金带，囊空想见一钱无。
送赵季言知抚州
作者：张镃
朝代：宋

同寅心契每难忘，林野投閒话最长。自是文华兼政术，非徒神秀出天潢。临岐暂送鱼符客，指日归来画省郎。诗社不应常寂寞，赖君搜奖出江乡。
送赵季言知抚州
作者：张镃
朝代：宋

同寅心契每难忘，林野投閒话最长。
自是文华兼政术，非徒神秀出天潢。
临岐暂送鱼符客，指日归来画省郎。
诗社不应常寂寞，頼君搜奬出江乡。
送郑刚中赴江东参议
作者：张镃
朝代：宋
体裁：七言律诗

去程遥指石头城，秋与钟山老气清。紬绎蓬峦曾正字，参陪莲幕试论兵。时平得计甘微禄，学古无心急近荣。君岂江淮久游客，归来矍铄上承明。
送酒诚斋将以五字
作者：张镃
朝代：宋

不应杨秘监，无暇问南湖。
桂树又花发，莲池和叶枯。
送酒诚斋将以五字
作者：张镃
朝代：宋
体裁：五言律诗

不应杨秘监，无暇问南湖。桂树又花发，莲池和叶枯。雨声秋最好，尊酒客非无。寄去撩诗眼，深惭句法粗。
送陈同父
作者：张镃
朝代：宋

事因前定漫驱驰，谙尽人间合似痴。
万卷经纶大儒业，一生忠愤上天知。
长安又见垂杨老，淮甸将兴故国悲。
鸡彘竹篱归梦否，会閒方称是男儿。
送陈同父
作者：张镃
朝代：宋

事因前定漫驱驰，谙尽人间合似痴。万卷经纶大儒业，一生忠愤上天知。长安又见垂杨老，淮甸将兴故国悲。鸡彘竹篱归梦否，会间方称是男儿。
送马舍人赴建康军幕
作者：张镃
朝代：宋
体裁：七言绝句

柳营谋客自枫宸，去去尖风雁字匀。莫把吟诗替横槊，新亭北望正愁人。
送鹤还建康章德茂侍郎因成两诗
作者：张镃
朝代：宋

来时雪羽带缁尘，养得摧残病离身。晓浴池宽薝卜绕，夜栖笼阔海棠邻。吟诗屡听狂居士，入梦应思旧主人。且喜载随千骑去，不妨乘势长精神。风仪不称汨泥尘，清向亨衢快举身。鱼钥麟符行作伴，鹭洲燕巷得为邻。华亭清唳如前日，蜀道高风过昔人。他日侍郎登凤沼，却来湖畔静怡神。
送鹤还建康章德茂侍郎因成两诗·其一
作者：张镃
朝代：宋

来时雪羽带缁尘，养得摧残病离身。晓浴池宽薝卜绕，夜栖笼阔海棠邻。吟诗屡听狂居士，入梦应思旧主人。且喜载随千骑去，不妨乘势长精神。
送鹤还建康章德茂侍郎因成两诗·其一
作者：张镃
朝代：宋

来时雪羽带缁尘，养得摧残病离身。
晓浴池宽薝卜遶，夜栖笼阔海棠隣。
吟诗屡听狂居士，入梦应思旧主人。
且喜载随千骑去，不妨乘势长精神。
送鹤还建康章德茂侍郎因成两诗·其二
作者：张镃
朝代：宋

风仪不称汨泥尘，清向亨衢快举身。鱼钥麟符行作伴，鹭洲燕巷得为邻。华亭清唳如前日，蜀道高风过昔人。他日侍郎登凤沼，却来湖畔静怡神。
送鹤还建康章德茂侍郎因成两诗·其二
作者：张镃
朝代：宋

风仪不称汩泥尘，清向亨衢快举身。
鱼钥麟符行作伴，鹭洲燕巷得为隣。
华亭清唳如前日，蜀道高风过昔人。
他日侍郎登凤沼，却来湖畔静怡神。
道傍丛祠榜云老人庙
作者：张镃
朝代：宋

里俗崇祠想报功，袍靴包裹雪髯翁。休嗟事始无人识，纵有丰碑亦是空。
道傍丛祠榜云老人庙
作者：张镃
朝代：宋

里俗崇祠想报功，袍鞾包裹雪髯翁。
休嗟事始无人识，纵有丰碑亦是空。
道经寒芦港
作者：张镃
朝代：宋

芦深可藏人，下有扁舟泊。
正似洞庭风，日暮孤帆落。
道院书壁
作者：张镃
朝代：宋

约客探名胜，停辀得所欣。
山寒多作雨，洞古不收云。
夜宿听鸣鹿，晨斋饤野芹。
黄冠尤喜事，添注石炉熏。
道院书壁
作者：张镃
朝代：宋

约客探名胜，停辀得所欣。山寒多作雨，洞古不收云。夜宿听鸣麂，晨斋饤野芹。黄冠尤喜事，添注石炉熏。
遣兴
作者：张镃
朝代：宋

笛簟疎明压砌窗，重阴经日闭修廊。
黄梅未长先愁雨，翠树将成拟纳凉。
藏袖好书多便看，伏瓶生酒渐堪尝。
谁能自缚无涯事，早办风漪百亩塘。
遣兴
作者：张镃
朝代：宋

笛簟疏明压砌窗，重阴经日闭脩廊。黄梅未长先愁雨，翠树将成拟纳凉。藏袖好书多便看，伏瓶生酒渐堪尝。谁能自缚无涯事，早办风漪百亩塘。
酌道傍古松下钱王水对山绝顶微露塔尖闻有僧院名益钱
作者：张镃
朝代：宋

山围当车巾，佳兴坌满前。盘松俨如画，盖叠疏萝缠。沙平恰席许，坐荫宜铺毡。扶筇瞰根穴，湛碧泓寒泉。霏空雨方来，众绿争欣然。炎销道旁地，此倍凝阴烟。摩挲复漱涤，毛骨俱澄鲜。轮囷复清冷，肯受代谢迁。何必绝尘世，高洁自永年。钱王德民深，姓氏水为传。遥瞻窣堵坡，背立苍峦巅。人言有废寺，欲到愁攀缘。诸天散香华，顾我应恻怜。被役不为饥，凡质何繇仙。
酌道傍古松下钱王水对山绝顶微露塔尖闻有僧院名益钱
作者：张镃
朝代：宋

山围当车巾，佳兴坌满前。
盘松俨如画，盖迭疎萝缠。
沙平恰席许，坐荫宜铺毡。
扶筇瞰根穴，湛碧泓寒泉。
霏空雨方来，众绿争欣然。
炎销道旁地，此倍凝阴烟。
摩挲復潄涤，毛骨俱澄鲜。
轮囷復清冷，肯受代谢迁。
何必绝尘世，高洁自永年。
钱王德民深，姓氏水为传。
遥瞻窣堵坡，背立苍峦巅。
人言有废寺，欲到愁攀缘。
诸天散香华，顾我应恻怜。
被役不为饥，凡质何繇僊。
酬张子立投赠
作者：张镃
朝代：宋

论文尝到爱山前，屡费金猊冰麝烟。
举世无人怜易绝，今年有子得诗传。
慵随肥马轻裘俗，要结高山流水缘。
浅拙固难酬妙寄，温撩春梦草池边。
酬张子立投赠
作者：张镃
朝代：宋
体裁：七言律诗

论文尝到爱山前，屡费金猊冰麝烟。举世无人怜易绝，今年有子得诗传。慵随肥马轻裘俗，要结高山流水缘。浅拙固难酬妙寄，漫撩春梦草池边。
酬曾无逸架阁见寄
作者：张镃
朝代：宋

贪閒常怕拆人书，今日开缄病已无。
数纸云情动金石，一篇天籁集笙竽。
心交物类相感志，愿在衣冠盛事图。
稍稍斯文振吾党，快来青鬓躐华途。
酬曾无逸架阁见寄
作者：张镃
朝代：宋

贪閒常怕拆人书，今日开缄病巳无。数纸云情动金石，一篇天籁集笙竽。心交物类相感志，愿在衣冠盛事图。稍稍斯文振吾党，快来青鬓躐华途。
醉后偶书
作者：张镃
朝代：宋

绳床不解双足顽，藜杖易厌前庭悭。
茱萸颗小梅孕白，玳瑁文皱苔移斑。
一镫左计坐北牖，万骑纵猎思南山。
便呼滕六雨好雪，风卷闰郊无賸叶。
鞚飞转旋疾於鹰，箭劲弓鸣兽旁截。
芳醪鲜肉娱宾友，挝鼓掁弦催舞袖。
横行未绝五原边，不死终归三辅右。
望南再拜称君寿，愚臣岂解酬恩厚。
古来相际必风云，今日名王宜有后。
醉后偶书
作者：张镃
朝代：宋

绳床不解双足顽，藜杖易厌前庭悭。茱萸颗小梅孕白，玳瑁文皱苔移斑。一镫左计坐北牖，万骑纵猎思南山。便呼滕六雨好雪，风捲平郊无剩叶。鞚飞转旋疾于鹰，箭劲弓鸣兽旁截。芳醪鲜肉娱宾友，挝鼓掁弦催舞袖。横行未绝五原边，不死终归三辅右。望南再拜称君寿，愚臣岂解酬恩厚。古来相际必风云，今日名王宜有后。
醉后偶书
作者：张镃
朝代：宋

绳床不解双足顽，藜杖易厌前庭悭。
茱萸颗小梅孕白，玳瑁文皱苔移斑。
一镫左计坐北牖，万骑纵猎思南山。
便呼滕六雨好雪，风捲平郊无剩叶。
鞚飞转旋疾于鹰，箭劲弓鸣兽旁截。
芳醪鲜肉娱宾友，挝鼓掁絃催舞袖。
横行未绝五原边，不死终归三辅右。
望南再拜称君寿，愚臣岂解酬恩厚。
古来相际必风云，今日名王宜有后。
醉高楼·浮云散
作者：张镃
朝代：宋
体裁：词

浮云散，天似碧琉璃。月正是、上弦时。姮娥蟾兔俱何在，广寒宫殿不应亏。这神功，千万世，有谁知。甚知解、催人须鬓老。更不算、将人情绪恼。撺掇酒，撼摇诗。山头望伴疏星落，庭前看照好花移。夜无眠，应笑我，怎如痴。
重九前一日领客登城即席次张以道韵
作者：张镃
朝代：宋
体裁：七言律诗

未倒花前凿落金，登携那怕嫩寒侵。归牛下陇争浮水，宿鸟随山不过林。衰鬓预吹明日帽，放歌时带故园音。菊烟桂露虽情物，须索高蟾管夜深。
重九日病酒不饮而园菊巳芳薄莫吟绕亦有佳兴因和渊明九日閒居诗一首聊见向慕之意云
作者：张镃
朝代：宋
体裁：古风

心境本一如，美恶缘妄生。惟今寻常日，强以重九名。入秋雨泽悭，连朝更晴明。木叶未苦凋，禽鸟皆春声。寓形天宇内，自顾非壮龄。年年登高时，无菊酒漫倾。何如兹岁好，金英照轩荣。远怀柴桑翁，合处无疑情。不饮还醺然，妙寄由天成。
重五日不饮偶成长句
作者：张镃
朝代：宋

林墅光阴日日新，不因时节强随人。
青红雨砌戎葵柳，金玉风池荇菜苹。
千载是非均似梦，一朝醒醉肯沈身。
綵丝昌歜喧儿女，谁信清吟兴独真。
重五日不饮偶成长句
作者：张镃
朝代：宋

林墅光阴日日新，不因时节强随人。青红雨砌戎葵柳，金玉风池荇菜蘋。千载是非均似梦，一朝醒醉肯沈身。綵丝菖歜喧儿女，谁信清吟兴独真。
重午
作者：张镃
朝代：宋

林间忘时节，今朝忽重午。
雨过天未昧，轻阴障初暑。
追思儿童日，争先缠彩缕。
葵榴映昌歜，梅李参角黍。
书堂给休假，欢呼屡跳舞。
但喜逢佳辰，那知岁如许。
遄经六六回，劳生竟何补。
幸早安静乐，飞潜伴鳞羽。
犹怜艾作人，狞瞠俨当户。
想其亦处畏，势险正骑虎。
孰若平地我，不随时仰俯。
门前鸥鹭波，宅畔花柳圃。
晨看一卷经，暮饮三杯醑。
诗成诗落韵，格调任逾矩。
大胜汩罗人，独醒徒自苦。
重午
作者：张镃
朝代：宋

林间忘时节，今朝忽重午。
雨过天未昧，轻阴障初暑。
追思儿童日，争先缠綵缕。
葵榴映昌歜，梅李参角黍。
书堂给休假，欢呼屡跳舞。
但喜逢佳辰，那知岁如许。
遄经六六回，劳生竟何补。
幸早安静乐，飞潜伴鳞羽。
犹怜艾作人，狞瞠俨当户。
想其亦自畏，势险正骑虎。
孰若平地我，不随时仰俯。
门前鸥鹭波，宅畔花柳圃。
晨看一卷经，暮饮三杯醑。
诗成时落韵，格调任踰矩。
大胜汨罗人，独醒徒自苦。
重午
作者：张镃
朝代：宋

林间忘时节，今朝忽重午。雨过天未昧，轻阴障初暑。追思儿童日，争先缠綵缕。葵榴映菖歜，梅李参角黍。书堂给休假，欢呼屡跳舞。但喜逢佳辰，那知岁如许。遄经六六回，劳生竟何补。幸早安静乐，飞潜伴鳞羽。犹怜艾作人，狞瞠俨当户。想其亦自畏，势险正骑虎。孰若平地我，不随时仰俯。门前鸥鹭波，宅畔花柳圃。晨看一卷经，暮饮三杯醑。诗成时落韵，格调任踰矩。大胜汨罗人，独醒徒自苦。
重过凤山高氏
作者：张镃
朝代：宋

屋负山陲晚，篱侵水泺秋。
农桑能自力，鹅鸭岂它求。
逆数曾来日，遮留更觉稠。
夜歌听欵乃，催兴满沧洲。
重过凤山高氏
作者：张镃
朝代：宋

屋负山陲晚，篱侵水泺秋。农桑能自力，鹅鸭岂它求。逆数曾来日，遮留更觉稠。夜歌听欸乃，催兴满沧洲。
野芳亭书壁
作者：张镃
朝代：宋
体裁：五言律诗

山向林间出，船从草外撑。行来风数刻，坐待月三更。政自安閒散，谁能管爱憎。新功喜今夏，阴满蒲萄棚。
野芳亭偶书
作者：张镃
朝代：宋
体裁：五言律诗

岁岁閒为福，今朝命最通。看蒲逢紫燕，弄柳得青虫。但愿诗妥帖，何心技拙工。山林过轩绂，谁谓只相同。
野芳亭写望
作者：张镃
朝代：宋
体裁：七言律诗

晚雨凄微叶未斑，小亭非但揖西山。船行半出青蒲末，塔立参排杂树间。了事儿痴妨剧醉，澹阴天气合清閒。幽居不与红尘隔，退食何能一往还。
野芳亭写望
作者：张镃
朝代：宋

晚雨凄微叶未斑，小亭非但揖西山。
船行半山青蒲末，塔立参排杂树间。
了事儿痴妨剧醉，澹阴天气合清閒。
幽居不与红尘隔，退食何能一往还。
金凤花
作者：张镃
朝代：宋

彩凤连翩小作羣，萧条门巷独留春。
莫因繁冶生轻鄙，岁岁花开见主人。
金凤花
作者：张镃
朝代：宋

彩凤连翩小作群，萧条门巷独留春。莫因繁冶生轻鄙，岁岁花开见主人。
钓台
作者：张镃
朝代：宋

疑衣骑日扶桑上，三精九县开灵贶。
赵梁雍代迹俱空，冯吴寇邓勋相望。
客星何处潜光芒，双台叠巘摩穹苍。
钓丝千丈卷烟雨，谁瞰一碧玻璃江。
羊裘坐稳无心动，蒲轮纁幣知何用。
故人聊为小周旋，君房诊欲相推送。
寥寥岁月今几秋，山寒松吹多飕飗。
春来日暖花气发，极浦浪转鱼龙游。
先生有台人共高，虚庭忍见生蓬蒿。
断碑败壁蠹荒藓，灌木野鸟捐枯巢。
一朝钟梵交云际，檐楹改观辉杉桂。
非关好事取时名，此中耻但称能吏。
却经祠下罗清樽，试歌此诗当招魂。
先生出兮佩兰孙，明玑耀旂驾瑶璠，
黄麟道前翠虯奔。先生去兮山云屯，
玉妃金童从缤纷。吹箫鼓瑟声冥冥，
目断暮霭栖遥林。
钓台
作者：张镃
朝代：宋

绛衣骑日扶桑上，三精九县开灵贶。赵梁雍代迹俱空，冯吴寇邓勋相望。客星何处潜光芒，双台叠巘摩穹苍。钓丝千丈捲烟雨，谁瞰一碧玻璃江。羊裘坐稳无心动，蒲轮纁币知何用。故人聊为小周旋，君房谬欲相推送。寥寥岁月今几秋，山寒松吹多飕飗。春来日暖花气发，极浦浪转鱼龙游。先生有台人共高，虚庭忍见生蓬蒿。断碑败壁蠹荒藓，灌木野鸟捐枯巢。一朝钟梵交云际，檐楹改观辉杉桂。非关好事取时名，此中耻但称能吏。却经祠下罗清樽，试歌此诗当招魂。先生出兮佩兰荪，明玑耀旂驾瑶璠，黄麟道前翠虬奔。先生去兮山云屯，玉妃金童从缤纷。吹箫鼓瑟声冥冥，目断暮霭栖遥林。
钓台
作者：张镃
朝代：宋

绛衣骑日扶桑上，三精九县开灵贶。
赵梁雍代迹俱空，冯吴寇邓勋相望。
客星何处潜光芒，双台迭巘摩穹苍。
钓丝千丈捲烟雨，谁瞰一碧玻璃江。
羊裘坐稳无心动，蒲轮纁币知何用。
故人聊为小周旋，君房谬欲相推送。
寥寥岁月今几秋，山寒松吹多飕飗。
春来日暖花气发，极浦浪转鱼龙游。
先生有台人共高，虚庭忍见生蓬蒿。
断碑败壁蠹荒藓，灌木野鸟捐枯巢。
一朝钟梵交云际，檐楹改观辉杉桂。
非关好事取时名，此中耻但称能吏。
却经祠下罗清樽，试歌此诗当招魂。
先生出兮佩兰荪，明玑耀旗驾瑶璠，黄麟道前翠虬奔。
先生去兮山云屯，玉妃金童从缤纷。
吹箫鼓瑟声冥冥，目断暮霭栖遥林。
铁行者
作者：张镃
朝代：宋
体裁：七言绝句

僧舍生涯只且然，养他行者不须钱。龙潭莫问僧参得，吹灭灯时各自眠。
锦池泛舟赠庄器之二首
作者：张镃
朝代：宋

槐叶莺声两度春，笑言常恨独参辰。相过便说幽居好，别后应多秀句新。贺监湖边山作伴，若耶溪上月为邻。凉秋定扣松扉去，一舸从君理钓缗。翠舫迎凉避日行，只随风去不须撑。云移茂树添层影，鱼喜新荷触嫩茎。客有何人从远至，天怜吾辈太清生。功名世上虽为急，弄水搴芳未可轻。
锦池泛舟赠庄器之二首·其一
作者：张镃
朝代：宋

槐叶莺声两度春，笑言常恨独参辰。相过便说幽居好，别后应多秀句新。贺监湖边山作伴，若耶溪上月为邻。凉秋定扣松扉去，一舸从君理钓缗。
锦池泛舟赠庄器之二首·其一
作者：张镃
朝代：宋

槐叶鶑声两度春，笑言常恨独参辰。
相过便说幽居好，别后应多秀句新。
贺监湖边山作伴，若耶溪上月为隣。
凉秋定扣松扉去，一舸从君理钓缗。
锦池泛舟赠庄器之二首·其二
作者：张镃
朝代：宋
体裁：七言律诗

翠舫迎凉避日行，只随风去不须撑。云移茂树添层影，鱼喜新荷触嫩茎。客有何人从远至，天怜吾辈太清生。功名世上虽为急，弄水搴芳未可轻。
锦池芙蓉盛开与谭德称何国叔曾无逸王季嘉吕浩然张以道小集以东坡诗细思却是最宜霜分韵得却字
作者：张镃
朝代：宋

道人有园居，其门可罗爵。
夫何诸贤杰，疎野尽阔略。
联镳过柴荆，慰藉淡与泊。
尔时木芙蓉，酣酣纵云萼。
呼酒亟对之，不復次杯酌。
西风吹雨小，池波晚烟阁。
红痴高髼松，翠闹竞参错。
谈丛及笑粲，大胜世俗乐。
翘摇鹏凤羣，着我惭瘦鹤。
区中有此不，今古一开拓。
山林岂细故，人愿要天诺。
侵寻霄霏举，乃独趣丘壑。
探韵睨大巫，疾走宜退却。
簪花谢慇懃，敢避句恶弱。
从今数名芳，消真屡成约。
锦池芙蓉盛开与谭德称何国叔曾无逸王季嘉吕浩然张以道小集以东坡诗细思却是最宜霜分韵得却字
作者：张镃
朝代：宋

道人有园居，其门可罗爵。夫何诸贤杰，疏野尽阔略。联镳过柴荆，慰藉淡与泊。尔时木芙蓉，酣酣纵云萼。呼酒亟对之，不复次杯酌。西风吹雨小，池波晚烟阁。红痴高髼松，翠闹竞参错。谈丛及笑粲，大胜世俗乐。翘摇鹏凤群，着我惭瘦鹤。区中有此不，今古一开拓。山林岂细故，人愿要天诺。侵寻霄霏举，乃独趣丘壑。探韵睨大巫，疾走宜退却。簪花谢慇勤，敢避句恶弱。从今数名芳，消真屡成约。
长相思
作者：张镃
朝代：宋

晴时看。雨时看。红绿云中驾彩鸾。阳台梦未阑。咏伊难，画伊难。服透东皇九转丹。光生玉鍊颜。
长相思·晴时看
作者：张镃
朝代：宋
体裁：词

晴时看。
雨时看。
红绿云中驾彩鸾。
阳台梦未阑。
咏伊难。
画伊难。
服透东皇九转丹。
光生玉炼颜。
长至前夕书寄陆严州
作者：张镃
朝代：宋

铜炉熟火暖无烟，一盏清灯纸帐边。迟睡颇如除夜景，新阳方幸好晴天。诗成水阁梅堪折，信断山城雁不传。莫待扁舟叙暌隔，归来身作紫微仙。
长至前夕书寄陆严州
作者：张镃
朝代：宋

铜炉熟火暖无烟，一盏清灯纸帐边。
迟睡颇如除夜景，新阳方幸好晴天。
诗成水阁梅堪折，信断山城鴈不传。
莫待扁舟叙暌隔，归来身作紫微仙。
閒步游紫极观
作者：张镃
朝代：宋
体裁：七言绝句

孤榜前春冰雪清，山祠閒步意无营。曾耽幽槩穿廊曲，犹记筠冠问客生。
閒步游紫极观
作者：张镃
朝代：宋

青惜高杉觅望宽，仙庐幽占路纡盘。
边花制古装门榜，老桂枝拳倚醮坛。
颜色不同轻紫绶，精神常在慕黄冠。
蜂巢蚁垤非吾不吾乐，终买云扃种朮餐。
閒步游紫极观
作者：张镃
朝代：宋

青惜高杉觅望宽，仙庐幽占路纡盘。
边花制古装门榜，老桂枝拳倚醮坛。
颜色不同轻紫绶，精神常在慕黄冠。
蜂巢蚁垤非吾乐，终买云扃种朮餐。
閒步游紫极观
作者：张镃
朝代：宋

青惜高杉觅望宽，仙庐幽占路纡盘。边花制古装门榜，老桂枝拳倚醮坛。颜色不同轻紫绶，精神常在慕黄冠。蜂巢蚁垤非吾乐，终买云扃种术餐。
閒课
作者：张镃
朝代：宋

居閒投课孰为优，似此工夫尽不愁。量涧打船轻似盏，转墙开径曲如钩。巳令山圃收黄犊，又盖湖亭记白鸥。春水画桥桃四百，新年那羡武陵游。
閒课
作者：张镃
朝代：宋

居閒投课熟为优，似此工夫尽不愁。
量涧打船轻似盏，转墙开径曲如鈎。
已令山圃收黄犊，又盖湖亭记白鸥。
春水画桥桃四百，新年那羡武陵游。
閒课
作者：张镃
朝代：宋

居閒投课熟为优，似此工夫尽不愁。
量涧打船轻似盏，转墙开迳曲如钩。
已令山圃收黄犊，又盖湖亭记白鸥。
春水画桥桃四百，新年那羡武陵游。
问讯家林蜡梅
作者：张镃
朝代：宋
体裁：五言律诗

蜡梅吾甚爱，园种未能多。旋去东南竹，新添二十窠。离家俄半月，放蕾想盈柯。前日丁宁句，花神记得么。
问鹤
作者：张镃
朝代：宋
体裁：五言律诗

鹤也来多日，今朝认笋舆。伞斜聊引避，路转亦前驱。俗远眼宁白，年初顶渐朱。古囊能背否，胜用小奚奴。
问鹤
作者：张镃
朝代：宋

鹤也来多日，今朝认笋舆。
繖斜聊引避，路转亦前驱。
俗远眼宁白，年初顶渐朱。
古囊能背否，胜用小奚奴。
陆严州赴召喜成三诗
作者：张镃
朝代：宋

知已从来自有天，除书宁复待人传。
青云直上非逾分，占上声名五十年。
陆严州赴召喜成三诗
作者：张镃
朝代：宋

精舍欣闻已解骖，风樯不易到江干。一缄试读幽人语，莫作时情贺礼看。荣辱心中总不疑，因公环召独成诗。秪愁相见无多话，不似寻常梦里时。知己从来自有天，除书宁复待人传。青云直上非逾分，占上声名五十年。
陆严州赴召喜成三诗·其一
作者：张镃
朝代：宋
体裁：七言绝句

精舍欣闻已解骖，风樯不易到江干。一缄试读幽人语，莫作时情贺礼看。
陆严州赴召喜成三诗·其三
作者：张镃
朝代：宋

知己从来自有天，除书宁复待人传。青云直上非逾分，占上声名五十年。
陆严州赴召喜成三诗·其三
作者：张镃
朝代：宋

知己从来自有天，除书宁復待人传。
青云直上非逾分，占上声名五十年。
陆严州赴召喜成三诗·其二
作者：张镃
朝代：宋

荣辱心中总不疑，因公环召独成诗。
祇愁相见无多话，不似寻常梦裏时。
陆严州赴召喜成三诗·其二
作者：张镃
朝代：宋

荣辱心中总不疑，因公环召独成诗。秪愁相见无多话，不似寻常梦里时。
陆编修送月石砚屏
作者：张镃
朝代：宋

何年商颢澄中秋，中光列籍稀校雠。冰轮充满不复玷，玉斧弃置无烦修。虾蟆遁走兔老黠，历历可认浑银楼。扬光厌倦落凡眼，臭黄涨雾纷蜉蝣。收芒转彩向林壑，孕秀石腹非雕锼。夜深辉怪想出没，肯混瓦砾埋荒幽。地神竦踊竞持护，山鬼睥睨潜惊媮。扶疏桧影亦透入，非假幻化人能不。谁将作屏伴几砚，窗日互耀摇双眸。三山放翁实赠我，镇纸恰称金犀牛。翁今钜宋清庙器，咸钟韶磬铿鸣球。所学况不负天子，报国岂暇官资谋。子虚赋传赐科第，始计兵说裨宸旒。倾城宠易妒亦速，巴蜀寄宦瓯闽游。仙风侠气愈卓越，锦袍玉局当朋俦。平生专车秪文藁，江汉万古词源流。昆崙坱圠大巧在，乃欲绘画真堪羞。精神闻道尚遒紧，恨未面觌肝肠投。此屏远送有深意，绝胜龟甲围香篝。用张舍避立必直，铭戒要我参李尤。拙诗酬贶忘不韪，是亦一痴何从瘳。菱租鱼市仰高咏，乘舆未果随子猷。来春流水鳜肥好，看我坐钓书船头。
陆编修送月石砚屏
作者：张镃
朝代：宋

何年商颢澄中秋，中光列籍稀校雠。
冰轮充满不复玷，玉斧弃置无烦修。
虾蟇遁走兔老黠，历历可认浑银楼。
扬光厌倦落尺眼，臭黄涨雾给蜉蝣。
收芒转彩向林壑，孕秀石腹非周锼。
夜深辉怪想出没，肯混瓦砾埋荒幽。
埋神竦踊竞持护，山鬼睥睨潜惊媮。
扶疎桧影亦透入，非假幻化人能不。
谁将作屏伴几砚，窗日互耀摇双眸。
三山放翁实赠我，镇纸恰称金犀牛。
翁今钜宋清庙器，咸钟韶磬铿鸣球。
所学况不负天子，报国岂暇官资谋。
子虚赋传赐科第，始计兵说裨宸旒。
倾需宠易妒亦速，巴蜀寄宦瓯闽游。
仙风侠气愈卓越，锦袍玉局当朋俦。
平生专车祗文藁，江汉万古词源流。
昆仑坱圠大巧在，乃欲绘画真堪羞。
精神闻道尚遒紧，恨未面觌肝肠投。
此屏送有深意，绝胜龟甲围香篝。
用张舍避立必直，铭戒要我参李尤。
拙诗酬贶忘不韪，是亦一痴何从瘳。
菱租鱼市仰高咏，乘舆未果随子猷。
来春流水鳜肥好，看我坐钓书船头。
陆编修送月石砚屏
作者：张镃
朝代：宋

何年商颢澄中秋，中光列籍稀校雠。
冰轮充满不復玷，玉斧弃置无烦修。
虾蟇遁走兔老黠，历历可认浑银楼。
扬光厌倦落凡眼，臭黄涨雾纷蜉蝣。
收芒转彩向林壑，孕秀石腹非雕锼。
夜深辉怪想出没，肯混瓦砾埋荒幽。
地神竦踊竞持护，山鬼睥睨潜惊偷。
扶疎桧影亦透入，非假幻化人能不。
谁将作屏伴几砚，窗日互耀摇双眸。
三山放翁实赠我，镇纸恰称金犀牛。
翁今鉅宋清庙器，咸钟韶磬铿鸣球。
所学况不负天子，报国岂暇官资谋。
子虚赋传赐科第，始计兵说裨宸旒。
倾城宠易妬亦速，巴蜀寄宦瓯闽游。
仙风侠气愈卓越，锦袍玉局当朋俦。
平生专车祗文藁，江汉万古词源流。
昆崙坱圠大巧在，乃欲绘画真堪羞。
精神闻道尚遒紧，恨未面觌肝肠投。
此屏远送有深意，绝胜龟甲围香篝。
用张舍避立必直，铭戒要我参李尤。
拙诗酬贶忘不韪，是亦一痴何从瘳。
菱租鱼市仰高咏，乘舆未果随子猷。
来春流水鳜肥好，看我坐钓书船头。
陈子西投赠长句走笔次韵奉酬
作者：张镃
朝代：宋
体裁：古风

作诗我恨无新功，良田所积未始丰。君侯何事有此癖，判却不费平生穷。容台故人作书至，百篇古体缄幐中。剪裁云雾閒孔翠，此尚人力亏天工。请君直道当下语，莫拟世俗纷华虫。古人规绳亦谢去，岂不自已光圆融。大千沙界大千海，置之足上升天宫。到头只是旧时我，不妨自就声律笼。若能言下便领得，老夫衣钵当传公。
陈子西投赠长句走笔次韵奉酬
作者：张镃
朝代：宋

作诗我恨无新功，良田所积未始丰。
君侯保事有此癖，判却不费平生穷。
容台故人作书至，百篇古体缄幐中。
剪裁云雾閒孔翠，此尚人力夸天工。
请君直道当下语，莫拟世俗纷华虫。
古人规绳亦谢去，岂不自己光圆融。
大千沙界大千海，置之足上千天宫。
到头只是旧时我，不妨自就声律笼。
若能言下便领得，老夫衣钵当传公。
集古今山林閒适诗以林泉啸咏名之
作者：张镃
朝代：宋
体裁：古风

夜窗涉尘编，山林诗辄取。悠然忘世故，正味若醇酒。渠能道我言，不必出吾口。抄成长自随，真为岁寒友。
集英殿立侍观进士唱名六首
作者：张镃
朝代：宋

早放天扉一刻开，更声初断雨声催。不因变化鱼龙日，焉有风云转首来。山绕彤城瑞雾凝，催班晓色渐分明。龙门肃立章身别，得著银袍却最荣。君王策士几临轩，好学隆儒古莫肩。忠鲠尽将裨治道，不令鼌董誉空传。青衫如草照春塘，争傍龙墀捧敕黄。功业便从今日去，莫教人道只文章。先世亲题雁塔名，宦途漂泊最关情。难将此语逢人举，归问寒斋旧短檠。科目从来本自宽，才疏秪合作粗官。雕虫半世将何用，可惜南湖负钓竿。
集英殿立侍观进士唱名六首
作者：张镃
朝代：宋

科目从来本自宽，才疎只合作粗官。
雕虫半世将何用，可惜南湖负钓竿。
集英殿立侍观进士唱名六首·其一
作者：张镃
朝代：宋
体裁：七言绝句

早放天扉一刻开，更声初断雨声催。不因变化鱼龙日，焉有风云转首来。
集英殿立侍观进士唱名六首·其三
作者：张镃
朝代：宋
体裁：七言绝句

君王策士几临轩，好学隆儒古莫肩。忠鲠尽将裨治道，不令晁董誉空传。
集英殿立侍观进士唱名六首·其三
作者：张镃
朝代：宋

君王策士几临轩，好学隆儒古莫肩。忠鲠尽将裨治道，不令鼌董誉空传。
集英殿立侍观进士唱名六首·其二
作者：张镃
朝代：宋

山绕彤城瑞雾凝，催班晓色渐分明。
龙门肃立章身别，得着银袍却最荣。
集英殿立侍观进士唱名六首·其二
作者：张镃
朝代：宋

山绕彤城瑞雾凝，催班晓色渐分明。龙门肃立章身别，得著银袍却最荣。
集英殿立侍观进士唱名六首·其五
作者：张镃
朝代：宋

先世亲题雁塔名，宦途漂泊最关情。难将此语逢人举，归问寒斋旧短檠。
集英殿立侍观进士唱名六首·其五
作者：张镃
朝代：宋

先世亲题鴈塔名，宦途漂泊最关情。
难将此语逢人举，归问寒斋旧短檠。
集英殿立侍观进士唱名六首·其六
作者：张镃
朝代：宋

科目从来本自宽，才疎祇合作麤官。
雕虫半世将何用，可惜南湖负钓竿。
集英殿立侍观进士唱名六首·其六
作者：张镃
朝代：宋

科目从来本自宽，才疏秪合作粗官。雕虫半世将何用，可惜南湖负钓竿。
集英殿立侍观进士唱名六首·其四
作者：张镃
朝代：宋
体裁：七言绝句

青衫如草照春塘，争傍龙墀捧敕黄。功业便从今日去，莫教人道只文章。
雨中忆昙少云奉寄
作者：张镃
朝代：宋

天意今年不惜凉，雨声秋后恣淋浪。
单衣已觉生絺薄，细字初便短烛光。
画餠功名孤塞路，守株身世老江乡。
吾侪政要无人识，黄叶深林气味长。
雨中忆昙少云奉寄
作者：张镃
朝代：宋

天意今年不惜凉，雨声秋后恣淋浪。单衣巳觉生絺薄，细字初便短烛光。画饼功名孤塞路，守株身世老江乡。吾侪政要无人识，黄叶深林气味长。
雨中忆昙少云奉寄
作者：张镃
朝代：宋

天章今年不惜凉，雨声秋后恣淋浪。
单衣已觉生絺薄，细字初便短烛光。
画饼功名孤塞路，守株身世老江乡。
吾侪政要无人识，黄叶深林气味长。
雨中约梅再赋
作者：张镃
朝代：宋

寄语堂前万玉枝，未须开尽等人归。
行云佩姑衣从湿，溅水裙轻步自微。
关塞垂杨横槊赋，禁津芳草掞毫挥。
为君岂复仍关念，看到清阴碧实肥。
雨中约梅再赋
作者：张镃
朝代：宋

寄语堂前万玉枝，未须开尽等人归。行云佩杂衣从湿，溅水裙轻步自微。关塞垂杨横槊赋，禁津芳草掞毫挥。为君岂复仍关念，看到清阴碧实肥。
雨中约梅再赋
作者：张镃
朝代：宋

寄语堂前万玉枝，未须开尽等人归。
行云佩杂衣从湿，溅水裙轻步自微。
关塞垂杨横槊赋，禁津芳草掞毫挥。
为君岂復仍关念，看到清阴碧实肥。
雨中闻雁
作者：张镃
朝代：宋
体裁：七言绝句

小雨终朝湿翠霏，渚蒲汀树白瀰瀰。若嫌鸣雁无厌足，回到潮州又索诗。
雪
作者：张镃
朝代：宋

阖夜惊飈落树巢，平明沟瓦渐迷坳。
鍪函静听来千骑，珪璧遥知委四郊。
再白呈祥矜大稔，积阴嘘气遏方苞。
池边废沼邀閒立，乍合冰澌怯杖敲。
雪
作者：张镃
朝代：宋

阖夜惊飙落树巢，平明沟瓦渐迷坳。鍪函静听来千骑，圭璧遥知委四郊。再白呈祥矜大稔，积阴嘘气遏方苞。池边废沼邀閒立，乍合冰澌怯杖敲。
雪
作者：张镃
朝代：宋

阖夜惊飚落树巢，平明沟瓦渐迷坳。
鍪函静听来千骑，珪譬遥知委四郊。
再白呈祥矜大稔，积阴嘘气遏方苞。
池边废沼邀閒立，乍合冰澌怯杖敲。
雪晴希稷次韵再赋为答
作者：张镃
朝代：宋

冻枿归禽易辨巢，烛龙分耀入堂坳。
长须喜戒锄荒圃，小队閒思猎近郊。
坐许刚筠全直节，行看弱柳发新苞。
僧炉遥想煨松柮，犬逐应门认客敲。
雪晴希稷次韵再赋为答
作者：张镃
朝代：宋

冻蘖归禽易辨巢，烛龙分耀入堂坳。长须喜戒锄荒圃，小队閒思猎近郊。坐许刚筠全直节，行看弱柳发新苞。僧炉遥想煨松柮，犬逐应门认客敲。
雪霁
作者：张镃
朝代：宋

山负红铜日，云坡绿玉天。
一晴聊饯腊，三白已迎年。
贵气楼台满，春声松竹先。
诗成缘底事，鸟迹印篷船。
雪霁
作者：张镃
朝代：宋
体裁：五言律诗

山负红铜日，云披绿玉天。一晴聊饯腊，三白已迎年。贵气楼台满，春声松竹先。诗成缘底事，鸟迹印篷船。
震泽戏书鹅鹤
作者：张镃
朝代：宋

市梢茅厂三两间，旁有数鹅行复还。适从何来令威老，矫首便觉高情閒。群鹅不度风姿少，罢亚相随过汀草。令威流盼略无言，寄与谁知自瀛岛。少焉戛然鸣一声，岂暇更顾儿童惊。直上青天三万丈，鹅在人间誇字样。
震泽戏书鹅鹤
作者：张镃
朝代：宋

市梢茅厂三两间，旁有数鹅行復还。
适从何来令威老，矫首便觉高情閒。
群鹅不度风姿少，罢亚相随过汀草。
令威流盼略无言，寄与谁知自瀛岛。
少焉戛然鸣一声，岂暇更顾儿童惊。
直上青天三万丈，鹅在人间夸字样。
震泽戏书鹅鹤
作者：张镃
朝代：宋

市梢茅广三两间，旁有数鹅行复还。
适从何来令威老，矫首便觉高情閒。
群鹅不度风姿少，罢亚相随过汀草。
令威流盼略无言，寄与谁知自瀛岛。
少焉戛然鸣一声，岂暇更顾儿童惊。
直上青天三万丈，鹅在人间夸字样。
霜天晓角·汎池
作者：张镃
朝代：宋

荷花间发。撑破玻璃滑。拂拂香风微度，吹雪乱、数根发。弄泉罗盖匝。万颗真珠撒。唱我莲歌归去，凌波步、水仙袜。
霜天晓角·荷花闲拨
作者：张镃
朝代：宋
体裁：词

荷花闲拨。
撑破玻璃滑。
拂拂香风微度，吹雪乱、数根发。
弄泉罗盖匝。
万颗真珠撒。
唱我莲歌归去，凌波步、水仙袜。
霜橘
作者：张镃
朝代：宋
体裁：七言绝句

半霜黄绿尚斓斑，笑指清芬数日间。会得此中堪乐意，洞庭端合傲商山。
霜节堂
作者：张镃
朝代：宋
体裁：七言绝句

风冽前村有堕巢，何心寒苦自为高。堪怜让杀閒桃李，只得虚堂两字褒。
靧栉
作者：张镃
朝代：宋

澡灌新宜白毡巾，睡余臞面涤昏尘。
三薰衣润乘沉麝，一沃汤柔和芷辛。
衰发任从清镜脱，壮心不逐故书陈。
清平孤闷将何事，燕坐移时定谷神。
靧栉
作者：张镃
朝代：宋

澡灌新宜白氎巾，睡余臞面涤昏尘。
三熏衣润乘沉麝，一沃汤柔和芷辛。
衰髮任从清镜脱，壮心不逐故书陈。
消平孤闷将何事，燕坐移时定谷神。
靧栉
作者：张镃
朝代：宋

澡灌新宜白氎巾，睡馀臞面涤昏尘。三薰衣润乘沉麝，一沃汤柔和芷辛。衰发任从清镜脱，壮心不逐故书陈。消平孤闷将何事，燕坐移时定谷神。
韩子师尚书致仕
作者：张镃
朝代：宋

丈夫出处无两岐，彊自分别儿童痴。
鹿门庞老不愿仕，名与诸葛争驱驰。
天子从臣岂易得，履声已到黄金墀。
堂堂文誉动宸极，奕世长策归论思。
攀辕卧辙昔人事，前日作州重见之。
万口祝公犹在耳，拜后爵土同封蕲。
绪余间发有如此，功业盛着庸何疑。
仙风却与松乔期，泛苕涉霅寻幽奇。
洞天白石人未省，翦茅植树亲指麾。
山灵地妪许时秘，恰与八座供娱嬉。
人间台榭难顿着，临胜向背真天施。
霞晨雾夕更护耀，鸥朋鹭导欣逶迤。
乡来韩必今復来，飞云入步长相随。
上章乞身世亦有，髮落齿撼将何为。
公未五十方朱颜，勇退奚俟谋耆龟。
九重嘉赏宠殊职，百辟动色钦清规。
镃也尘鞅方羁縻，先德未报鬓已丝。
高节凛凛端可师，扣门粮休千里赍，一舸叫月从鸱夷。
韩子师尚书致仕
作者：张镃
朝代：宋

丈夫出处无两岐，彊自分别儿童痴。鹿门庞老不愿仕，名与诸葛争驱驰。天子从臣岂易得，履声已到黄金墀。堂堂文誉动宸极，奕世长策归论思。攀辕卧辙昔人事，前日作州重见之。万口祝公犹在耳，拜后爵土同封蕲。绪馀间发有如此，功业盛著庸何疑。仙风却与松乔期，泛苕涉霅寻幽奇。洞天白石人未省，剪茅植树亲指麾。山灵地妪许时秘，恰与八座供娱嬉。人间台榭难顿著，临胜向背真天施。霞晨雾夕更护耀，鸥朋鹭导欣逶迤。乡来韩必今复来，飞云入步长相随。上章乞身世亦有，发落齿撼将何为。公未五十方朱颜，勇退奚俟谋蓍龟。九重嘉赏宠殊职，百辟动色钦清规。镃也尘鞅方羁縻，先德未报鬓已丝。高节凛凛端可师，扣门粮休千里赍，一舸叫月从鸱夷。
题临川道中玉虚观
作者：张镃
朝代：宋

拔宅清都去不还，尚留仙事警其顽。
灵茅岁久香犹发，丹井功成水自閒。
日转空庭松影瘦，雨余幽径藓痕斑。
云軿鹤驾何曾远，满耳天风吹佩环。
题临川道中玉虚观
作者：张镃
朝代：宋

拔宅清都去不还，尚留仙事警其顽。灵茅岁久香犹发，丹井功成水自閒。日转空庭松影瘦，雨馀幽径藓痕斑。云軿鹤驾何曾远，满耳天风吹佩环。
题南山刘家寺松云轩
作者：张镃
朝代：宋

红蘤墙头蜂过叶，翠藤池面蚁行枝。暂来数刻有馀兴，若住此轩何限诗。
题南山刘家寺松云轩
作者：张镃
朝代：宋

红蘤墙头蜂过叶，翠藤池面蚁行枝。
蹔来数刻有余兴，若住此轩何限诗。
题圆觉寺跳珠轩
作者：张镃
朝代：宋
体裁：七言绝句

箨龙来向石根蟠，幻出摩尼跃翠盘。今日山中晴亦雨，可无风过发清寒。
题圆觉寺跳珠轩
作者：张镃
朝代：宋

箨龙来向石根蟠，幻出摩居跃翠盘。
今日山中晴亦雨，可无风过发清寒。
题天台凝真宫陈道士缘化藏经既成求诗还山
作者：张镃
朝代：宋

羽帔褊褼下赤城，烧松秃兔气尤清。书成胝手怜心苦，神护赪肩觉担轻。万笈云签来北阙，一朝宝翰得东明。明年我欲仙游去，要听岩扃晓诵声。
题天台凝真宫陈道士缘化藏经既成求诗还山
作者：张镃
朝代：宋

羽帔褊褼下赤城，烧松秃兔气尤清。
书成胝手怜心苦，神护頳肩觉担轻。
万笈云签来北阙，一朝宝翰得东明。
明年我欲仙游去，要听岩扃晓诵声。
题天台凝真宫陈道士缘化藏经既成求诗还山
作者：张镃
朝代：宋

羽帔褊褼下赤城，烧松秃兔气尤清。
书成胝手怜心苦，神护頳肩觉担轻。
万笈云籤来北阙，一朝宝翰得东明。
明年我欲仙游去，要听岩扃晓诵声。
题寒绿轩
作者：张镃
朝代：宋

甫里先生穷到老，剩有诗文记林草。杞苗菊叶果何佳，自喜春风颜色好。现庵主人同吾张，故家文献出大梁。相过肯对桂隐榻，握手书社倾肝肠。顷年客处东濒海，灌畦不仰园官菜。小窗寒绿独专名，实与天随同所爱。所爱既同人亦同，岂较早晏时遭逢。极知趣尚寓小物，过眼斥鴳高飞鸿。閒关馆舍人稀到，檐前席地聊从好。维杞与菊复移栽，撷可烹茶羹可芼。晓烟夕露清无边，尽扫万古红紫缘。对之饮水骨亦仙，屠沽儿家休击鲜。
题寒绿轩
作者：张镃
朝代：宋

甫里先生穷到老，剩有诗文记林草。
杞苗菊叶果何佳，自喜春风颜色好。
现庵主人同吾张，故家文献出大梁。
相过肯对桂隠榻，握手书社倾肝肠。
顷年客处东濒海，灌畦不仰园官菜。
小窗寒绿独专名，实与天随同所爱。
所爱既同人亦同，岂较早晏时遭逢。
极知趣尚寓小物，过眼斥鷃高飞鸿。
閒关馆舍人稀到，檐前席地聊从好。
维杞与菊復移栽，撷可烹茶羹可芼。
晓烟夕露清无边，尽扫万古红紫缘。
对之饮水骨亦仙，屠沽儿家休击鲜。
题尚友轩
作者：张镃
朝代：宋

作乾无如八老诗，古今模思更求谁。
渊明次及寒山子，太白还同杜拾遗。
白傅东坡俱可法，涪翁无已总堪师。
胸中活底仍须悟，若泥陈言却是痴。
题尚友轩
作者：张镃
朝代：宋

作者无如八老诗，古今模轨更求谁。
渊明次及寒山子，太白还同杜拾遗。
白傅东坡俱可法，涪翁无己总堪师。
胸中活底仍须悟，若泥陈言却是痴。
题尚友轩
作者：张镃
朝代：宋

作者无如八老诗，古今模轨更求谁。渊明次及寒山子，太白还同杜拾遗。白傅东坡俱可法，涪翁无巳总堪师。胸中活底仍须悟，若泥陈言却是痴。
题山长庵
作者：张镃
朝代：宋
体裁：七言绝句

相国归来未肯閒，自将日月炼成丹。思量漫把黄金铸，一段精神画亦难。
题崔悫画白鹭伺龟
作者：张镃
朝代：宋

能言元绪已失计，潜来公子尤多机。藏头壳里勿自暴，曳尾泥中胡不归。
题崔悫画白鹭伺龟
作者：张镃
朝代：宋

能言元绪已失计，潜来公子尤多机。
藏头殻裏勿自暴，曳尾泥中胡不归。
题左顾亭
作者：张镃
朝代：宋
体裁：七言绝句

物我何曾有异同，莫言龟印偶相逢。水中放去炉中得，心法须知一镜空。
题平甫弟梁溪庄园
作者：张镃
朝代：宋
体裁：五言绝句

两字虽差远，花繁好作名。假饶千万偈，难状尔多情。
题扇
作者：张镃
朝代：宋
体裁：七言绝句

梧竹风来玉枕凉，月高偏爱占华堂。休言境界亲曾有，画出如闻夜气香。
题挂剑图
作者：张镃
朝代：宋
体裁：七言绝句

当年许与有谁知，人忽邱陵我独悲。逊国曩时犹易耳，不应留剑使心欺。
题方竹杖松根枕二首
作者：张镃
朝代：宋

鹤骨何能尔，龙姿或果然。锋棱四面峻，节操一生坚。界纸书堪使，敲针钓最便。从教方有碍，终不效规圆。郁郁凌寒色，来宜此地蟠。解衣轻盾日，假盖得秦官。香宿风微堕，青留雨未乾。通宵岩侧梦，根窍手藏丹。
题方竹杖松根枕二首·其一
作者：张镃
朝代：宋
体裁：五言律诗

鹤骨何能尔，龙姿或果然。锋棱四面峻，节操一生坚。界纸书堪使，敲针钓最便。从教方有碍，终不效规圆。
题方竹杖松根枕二首·其二
作者：张镃
朝代：宋

郁郁凌寒色，来宜此地蟠。解衣轻盾日，假盖得秦官。香宿风微堕，青留雨未乾。通宵岩侧梦，根窍手藏丹。
题方竹杖松根枕二首·其二
作者：张镃
朝代：宋

鬰鬰凌寒色，来宜此地蟠。
解衣轻盾日，假盖得秦官。
香宿风微堕，青留雨未干。
通宵岩侧梦，根窍手藏丹。
题昌化县双溪馆
作者：张镃
朝代：宋

奔流槛外薄溪鸣，曾入坡仙拄杖声。天目远连山势曲，路头争说县官清。林重鸟爱冲烟没，桥毁人看涉水行。忙里能偷此閒乐，抗尘宁复叹劳生。
题昌化县双溪馆
作者：张镃
朝代：宋

奔流槛外薄溪鸣，曾入坡仙拄杖声。
天目远连山势曲，路头争说县官清。
林重鸟爱衝烟没，桥毁人看涉水行。
忙裏能偷此閒乐，抗尘宁復嘆劳生。
题昌化县双溪馆
作者：张镃
朝代：宋

奔流槛外薄豀鸣，曾入坡仙拄杖声。
天目远连山势曲，路头争说县官清。
林重鸟爱冲烟没，桥毁人看涉水行。
忙里能偷此閒乐，抗尘宁复叹劳生。
题本觉寺
作者：张镃
朝代：宋

绕架蒲萄叶尚稀，瓦炉閒炷柏烟微。年年绿暗轩窗意，却恨春风不早归。一径横穿藓翠封，满空声动玉琤淙。林居岂是无修竹，未有清阴似此浓。
题本觉寺·其一
作者：张镃
朝代：宋
体裁：七言绝句

绕架蒲萄叶尚稀，瓦炉閒炷柏烟微。年年绿暗轩窗意，却恨春风不早归。
题本觉寺·其二
作者：张镃
朝代：宋
体裁：七言绝句

一径横穿藓翠封，满空声动玉琤淙。林居岂是无修竹，未有清阴似此浓。
题杨诚斋南海朝天二集
作者：张镃
朝代：宋

作者于今星样稀，凄其望古驷难追。
空桑枯竹陶元亮，玉佩琼璩杜拾遗。
自笑吟秋如懒妇，可能击鼓和冯夷。
报章不作南金直，惭愧君家丙稿诗。
题松身
作者：张镃
朝代：宋
体裁：五言绝句

不见蛰根时，唯喜苍阴覆。借汝叶间声，当我风信句。
题水墨画水仙木犀
作者：张镃
朝代：宋

翠袖擎金？，香风动宝车。几间莫轻觑，故故薄云遮。昔年风露乡，裙破郁金黄。别来参祖意，坏色染衣裳。
题水墨画水仙木犀·其一
作者：张镃
朝代：宋

翠袖擎金盏，香风动宝车。
几间莫轻觑，故故薄云遮。
题水墨画水仙木犀·其一
作者：张镃
朝代：宋

翠袖擎金？，香风动宝车。几间莫轻觑，故故薄云遮。
题水墨画水仙木犀·其一
作者：张镃
朝代：宋
体裁：五言绝句

翠袖擎金�，香风动宝车。几间莫轻觑，故故薄云遮。
题水墨画水仙木犀·其一
作者：张镃
朝代：宋

翠袖擎金𧣴，香风动宝车。几间莫轻觑，故故薄云遮。
题水墨画水仙木犀·其二
作者：张镃
朝代：宋

昔年风露乡，裙破郁金黄。别来参祖意，坏色染衣裳。
题水墨画水仙木犀·其二
作者：张镃
朝代：宋

昔年风露乡，裙破鬰金黄。
别来参祖意，坏色染衣裳。
题王恭父校书新辟书轩
作者：张镃
朝代：宋

仙翁眼力信非凡，到处偏工鉴别山。
消得好乌巢屋上，旋移空翠入窗间。
平生万卷端能合，从此三杯不等閒。
莫讶倏来犹属意，野有相日用实相关。
题王恭父校书新闢书轩
作者：张镃
朝代：宋
体裁：七言律诗

仙翁眼力信非凡，到处偏工鉴别山。消得好乌巢屋上，旋移空翠入窗间。平生万卷端能合，从此三杯不等閒。莫讶倏来犹属意，野人日用实相关。
题瑞香花扇
作者：张镃
朝代：宋

梦裏谁曾见，香篝紫绣蒙。
枝间两飞蝶，我共漆园翁。
题瑞香花扇
作者：张镃
朝代：宋

梦里谁曾见，香篝紫绣蒙。枝间两飞蝶，我共漆园翁。
题画二首
作者：张镃
朝代：宋

几欲疏方沼，泓澄豢小鱼。画屏先我意，觅句为君书。扇举萍疑动，纱明水一如。林塘能早就，肯但植芙蕖。草树秋声合，乾坤夜气生。念閒无复梦，坐久屡闻更。未试从长剑，相亲幸短檠。欠伸聊觅枕，谁会此时情。
题画二首·其一
作者：张镃
朝代：宋
体裁：五言律诗

几欲疏方沼，泓澄豢小鱼。画屏先我意，觅句为君书。扇举萍疑动，纱明水一如。林塘能早就，肯但植芙蕖。
题画二首·其二
作者：张镃
朝代：宋

草树秋声合，乾坤夜气生。念閒无复梦，坐久屡闻更。未试从长剑，相亲幸短檠。欠伸聊觅枕，谁会此时情。
题画二首·其二
作者：张镃
朝代：宋

草树秋声合，干坤夜气生。
念閒无復梦，坐久屡閒更。
未试从长剑，相亲幸短檠。
欠伸聊觅枕，谁会此时情。
题画云山团扇
作者：张镃
朝代：宋

若个大圆镜，处处山河影。谁谓懒拙翁，而能作斯景。繄予说是语，未免胪窥井。若解目前机，不应言不领。
题画云山团扇
作者：张镃
朝代：宋

若箇大圆镜，处处山河影。
谁谓懒拙翁，而能作斯景。
繄予说是语，未免胪窥井。
若解目前机，不应言不领。
题画扇
作者：张镃
朝代：宋
体裁：七言绝句

谁将琢月挥云笔，偃仰江山尺素中。眼界未舒君莫厌，出门三丈软尘红。
题禹庙二首
作者：张镃
朝代：宋

从来大智特闲闲，手足胼胝意不艰。千古夏王崇庙祀，浚川功用只随山。为人心切屡忘家，力量方知有等差。莫信空山葬冠剑，且吟古屋画龙蛇。
题禹庙二首·其一
作者：张镃
朝代：宋
体裁：七言绝句

从来大智特闲闲，手足胼胝意不艰。千古夏王崇庙祀，浚川功用只随山。
题禹庙二首·其二
作者：张镃
朝代：宋
体裁：七言绝句

为人心切屡忘家，力量方知有等差。莫信空山葬冠剑，且吟古屋画龙蛇。
题羔羊斋外木芙蓉
作者：张镃
朝代：宋

慵妆酣酒夕阳浓，洗尽霜根看绮丛。绿地团花红锦障，不知庭院有西风。
题羔羊斋外木芙蓉
作者：张镃
朝代：宋

慵粧酣酒夕阳浓，洗尽霜根看绮丛。
绿地团花红锦障，不知庭院有西风。
题苍云亭
作者：张镃
朝代：宋
体裁：七言绝句

老桧分行直瓦亭，激泉岩罅骨毛醒。从来庐阜太行眼，对此须教一样青。
题荷花画屏
作者：张镃
朝代：宋

芙蓉世界水为宫，宴处铿双沸鼓钟。
后乘舞妃香十里，月寒谁见晓骑龙。
题荷花画屏
作者：张镃
朝代：宋
体裁：七言绝句

芙蓉世界水为宫，宴处铿轰沸鼓钟。后乘舞妃香十里，月寒谁见晓骑龙。
题赵祖文画
作者：张镃
朝代：宋
体裁：七言绝句

破烟飞鹭不排行，林外青山閟晓光。村犬吠人循岸走，见成诗句省思量。
题郭水坚画美人二首
作者：张镃
朝代：宋

从来憨态最难宜，只把红绡映雪肌。自是一枝香杏了，莫嫌都不带花枝。云亸钗梁倚鬓鸦，玉温冰洁谢铅华。欲知占断人间韵，便是春风最后花。
题郭水坚画美人二首
作者：张镃
朝代：宋

雪嚲钗梁倚鬓鸦，玉温冰洁谢铅华。
欲知占断人间韵，便是春风最后花。
题郭水坚画美人二首·其一
作者：张镃
朝代：宋
体裁：七言绝句

从来憨态最难宜，只把红绡映雪肌。自是一枝香杏了，莫嫌都不带花枝。
题郭水坚画美人二首·其二
作者：张镃
朝代：宋

云亸钗梁倚鬓鸦，玉温冰洁谢铅华。欲知占断人间韵，便是春风最后花。
题郭水坚画美人二首·其二
作者：张镃
朝代：宋

雪亸钗梁倚鬓鸦，玉温冰洁谢铅华。
欲知占断人间韵，便是春风最后花。
风入松
作者：张镃
朝代：宋

小樊标韵称香山。压尽花间。便须著个楼儿住，彩鸾看、飞舞妖闲。珠佩时因醉解，云扉常为春关。耳边嘱付话儿奸。休放蛮檀。绿窗惟怕今宵梦，鹦声巧、春满栏干。待把衷肠教与，却愁长远都难。
风入松
作者：张镃
朝代：宋
体裁：词

芳丛簇簇水滨生。勾引午风清。六花大似天边雪，又几时、雪有三层。明艳射回蜂翅，净香熏透蝉声。晚檐人共月同行。疏影动银屏。指尖轻撚都如玉，听画栏、高啭流莺。道是花枝比得，不成花也多情。
风入松
作者：张镃
朝代：宋

芳丛簇簇水滨生。勾起午风清。六花大似天边雪，又几时、雪有三层。明艳射回蜂翅，净香熏透蝉声。晚檐人共月同行。疏影动银屏。指尖轻捻都如玉，听画栏、高啭流莺。道是花枝比得，不成花也多情。
风入松·小樊标韵称香山
作者：张镃
朝代：宋

小樊标韵称香山。
压尽花间。
便须着个楼儿住，彩鸾看、飞舞妖闲。
珠佩时因醉解，云扉常为春关。
耳边属付话儿奸。
休放蛮檀。
绿窗惟怕今宵梦，莺声巧、春满阑干。
待把衷肠教与，却愁长远都难。
香玉花
作者：张镃
朝代：宋

仿佛是荼醾，金沙著白衣。
香於佛见笑，大似野蔷薇。
香玉花
作者：张镃
朝代：宋

髣髴是荼䕷，金沙着白衣。
香于佛见笑，大似野蔷薇。
香玉花
作者：张镃
朝代：宋

髣髴是荼蘼，金沙著白衣。香于佛见笑，大似野蔷薇。
马当山水府庙
作者：张镃
朝代：宋

江长九月秋气豪，霜明岸老天愈高。
羣真下集水仙府，丁东佩玉闻云璈。
修涂随处惬奇观，况此楼殿临烟皋。
割牲酾酒祷灵贶，顺风挂席轻狂涛。
褊褼数鹤摩空舞，戛然长鸣更凄楚。
飞来木末独移时，不逐昏鸦乱洲屿。
人言马当船过难，我喜浩兴超然间。
便须击楫自此去，指呼万骑恢河关。
马当山水府庙
作者：张镃
朝代：宋

江长九月秋气豪，霜明岸老天愈高。
群真下集水仙府，丁东佩玉闻云璈。
修涂随处惬奇观，况此楼殿临烟皋。
割牲酾酒祝祷灵贶，顺风挂席轻狂涛。
褊褼数鹤摩空舞，戛然长鸣更凄楚。
飞来木末独移时，不逐昏鸦乱洲屿。
人言马当船过难，我喜浩偿超然间。
便须击楫自此去，指呼万骑恢河关。
马当山水府庙
作者：张镃
朝代：宋

江长九月秋气豪，霜明岸老天愈高。群真下集水仙府，丁东佩玉闻云璈。修涂随处惬奇观，况此楼殿临烟皋。割牲酾酒祷灵贶，顺风挂席轻狂涛。褊褼数鹤摩空舞，戛然长鸣更凄楚。飞来木末独移时，不逐昏鸦乱洲屿。人言马当船过难，我喜浩兴超然间。便须击楫自此去，指呼万骑恢河关。
马贲以画花竹名政宣间其孙远得贲用笔意人物山水皆极其能余尝令图写林下景有感因赋以示远
作者：张镃
朝代：宋

世间有真画，诗人干其初。
世间有真诗，画工掇其余。
飞潜与动植，模写极太虚。
造物恶泄机，艺成不可居。
争如俗子通身俗，到处堆钱助痴福。
断无神鬼泣篇章，岂识山川藏卷轴。
我因耽诗鬓如丝，尔缘耽画病欲羸。
投笔急须将绢裂，真画真诗未尝灭。
马贲以画花竹名政宣间其孙远得贲用笔意人物山水皆极其能余尝令图写林下景有感因赋以示远
作者：张镃
朝代：宋

世间有真画，诗人干其初。世间有真诗，画工掇其馀。飞潜与动植，模写极太虚。造物恶泄机，艺成不可居。争如俗子通身俗，到处堆钱助痴福。断无神鬼泣篇章，岂识山川藏卷轴。我因耽诗鬓如丝，尔缘耽画病欲羸。投笔急须将绢裂，真画真诗未尝灭。
骑鲸桥
作者：张镃
朝代：宋

池港开门就作桥，朱栏相望压鲸腰。
风摇慢折游溶绿，波底何妨著霁霄。
骑鲸桥
作者：张镃
朝代：宋

池港开门就作桥，朱栏相望压鲸腰。
风摇慢摺游溶绿，波底何妨着霁霄。
骑鲸桥
作者：张镃
朝代：宋

池港开门就作桥，朱栏相望压鲸腰。风摇慢摺游溶绿，波底何妨著霁霄。
鸥渚亭次韵茂洪西湖三诗
作者：张镃
朝代：宋

出城犹记四年前，朝看西湖到暮烟。自有南湖相暖热，可曾频过六桥边。老子看山今益工，只怜云气不怜峰。抬头半饷无人说，自向波心汎短篷。尘土奔忙举世人，无过白白鬓毛新。一般要撰眼前乐，泉石由来乐较真。
鸥渚亭次韵茂洪西湖三诗
作者：张镃
朝代：宋

老了看山今益工，只怜云气不怜峰。
抬头斗饷无人说，自向波心汎短篷。
鸥渚亭次韵茂洪西湖三诗·其一
作者：张镃
朝代：宋
体裁：七言绝句

出城犹记四年前，朝看西湖到暮烟。自有南湖相暖热，可曾频过六桥边。
鸥渚亭次韵茂洪西湖三诗·其三
作者：张镃
朝代：宋
体裁：七言绝句

尘土奔忙举世人，无过白白鬓毛新。一般要撰眼前乐，泉石由来乐较真。
鸥渚亭次韵茂洪西湖三诗·其二
作者：张镃
朝代：宋

老子看山今益工，只怜云气不怜峰。抬头半饷无人说，自向波心汎短篷。
鸥渚亭次韵茂洪西湖三诗·其二
作者：张镃
朝代：宋

老子看山今益工，只怜云气不怜峰。
抬头半饷无人说，自向波心泛短篷。
鸥渚偶成二首
作者：张镃
朝代：宋

去去西南绿篠湾，折旋遵渚双飞还。
轻拳击水纤鳞起，滴沥波明一带间。
鸥渚偶成二首
作者：张镃
朝代：宋

昼阴无意到湖亭，引客悠然试一行。便有同盟数公在，冒烟挥袂喜相迎。去去西南绿筱湾，折旋遵渚又飞还。轻拳击水纤鳞起，滴沥波明一带间。
鸥渚偶成二首·其一
作者：张镃
朝代：宋
体裁：七言绝句

昼阴无意到湖亭，引客悠然试一行。便有同盟数公在，冒烟挥袂喜相迎。
鸥渚偶成二首·其二
作者：张镃
朝代：宋

去去西南绿筱湾，折旋遵渚又飞还。轻拳击水纤鳞起，滴沥波明一带间。
鸥渚偶成二首·其二
作者：张镃
朝代：宋

去去西南绿篠湾，折旋遵渚又飞还。
轻拳击水纤鳞起，滴沥波明一带间。
鸦舅辞
作者：张镃
朝代：宋

自从结庐依北城，入夏常听鸦舅声。
五更欲尽日未上，绕树往往偕鷄鸣。
想欣绿草露光湿，渐喜茂荫晨辉清。
道人披衣起危坐，睡思顿去毛骨轻。
既免待旦赴朝集，祗欲和月随农耕。
人言外甥多似舅，尔甥天资太浊陋。
固宜相见屡施拳，使瞻在前忽在后。
衣裾峭整紫翠长，更学燕燕玄为裳。
鹊并鸜鹆定通谱，名曰鹎鵊字未详。
我园听鶑兼抚鹤，閒亭本是无心作。
未能授馆专为君，万竹千松且同乐。
鸦舅辞
作者：张镃
朝代：宋

自从结庐依北城，入夏常听鸦舅声。
五更欲尽日未上，绕树往往偕鸡鸣。
想欣绿草露光湿，渐喜茂荫晨辉清。
道人披衣起危坐，睡思顿去毛骨轻。
既免待旦赴朝集，祢欲和月随耕。
人言外甥多似舅，尔甥天资太浊陋。
固宜相见屡旋拳，使瞻在前忽在后。
衣裾峭整紫翠长，更学燕燕玄为裳。
鹊并鸜鹆定通谱，名曰鹎鵊字未详。
我园听莺兼扶鹤，閒亭本是无心作。
未能授馆专为君，万竹千松且同乐。
鸦舅辞
作者：张镃
朝代：宋

自从结庐依北城，入夏常听鸦舅声。五更欲尽日未上，绕树往往偕鸡鸣。想欣绿草露光湿，渐喜茂荫晨辉清。道人披衣起危坐，睡思顿去毛骨轻。既免待旦赴朝集，秪欲和月随农耕。人言外甥多似舅，尔甥天资太浊陋。固宜相见屡施拳，使瞻在前忽在后。衣裾峭整紫翠长，更学燕燕玄为裳。鹊并鸲鹆定通谱，名曰鹎鵊字未详。我园听莺兼抚鹤，閒亭本是无心作。未能授馆专为君，万竹千松且同乐。
鹊桥仙·暑云犹在
作者：张镃
朝代：宋
体裁：词

暑云犹在，澄空欲变，入夜俳徊庭际。
新秋知是昨宵来，爱残月、纤纤西坠。
芭蕉老大，流萤衰倦，静里细观天意。
轻风未有半分凉，奈人道、今宵好睡。
鹊桥仙·立秋后一日
作者：张镃
朝代：宋
体裁：词

暑云犹在，澄空欲变，入夜徘徊庭际。新秋知是昨宵来，爱残月、纤纤西坠。芭蕉老大，流萤衰健，静里细观天意。轻风未有半分凉，奈人道、今宵好睡。
鹊桥仙·连汀接渚
作者：张镃
朝代：宋
体裁：词

连汀接渚，萦蒲带藻，万镜香浮光满。
湿烟吹霁木栏轻，照波底、红娇翠腕。
玉纤采处，银笼携去，一曲山长水远。
采鸳双惯贴人飞，恨南浦、离多梦短。
鹊桥仙·采菱
作者：张镃
朝代：宋

连汀接渚，萦蒲带藻，万镜香浮光满。湿烟吹霁木兰轻，照波底、红娇翠婉。玉纤采处，银笼携去，一曲山长水远。彩鸳双惯贴人飞，恨南浦、离多梦短。
鹊桥仙（立秋后一夕）
作者：张镃
朝代：宋

暑云犹在，澄空欲变，入夜徘徊庭际。新秋知是昨宵来，爱残月、纤纤西坠。芭蕉老大，流萤衰倦，静里细观天意。轻风未有半分凉，奈人道、今宵好睡。
鹧鸪天·咏二色葡萄
作者：张镃
朝代：宋

阴阴一架绀云凉，袅袅千丝翠蔓长。紫玉乳圆秋结穗，水晶珠瑩露凝浆。相并熟，试新尝。累累轻剪粉痕香。小槽压就西凉酒，风月无边是醉乡。
鹧鸪天·咏二色葡萄
作者：张镃
朝代：宋
体裁：词

阴阴一架绀云凉，袅袅千丝翠蔓长。紫玉乳圆秋结穗，水晶珠莹露凝浆。相并熟，试新尝。累累轻剪粉痕香。小槽压就西凉酒，风月无边是醉乡。
鹧鸪天·御路东风拂翠衣
作者：张镃
朝代：宋
体裁：词

御路东风拂翠衣。卖灯人散烛笼稀。不知月底梅花冷，只忆桥边步袜归。闲梦淡，旧游非。夜深谁在小帘帏。罘罳儿下围炉坐，明处行人立地时。
鹧鸪天·自兴远桥过清夏堂
作者：张镃
朝代：宋

闲立飞虹远兴长。一方云锦荐疏凉。翻风翠盖无尘土，出水红妆有艳香。携靓侣，汎轻航。棹歌惊起野鸳鸯。同过清夏看新月，茉莉花围小象床。
鹧鸪天（咏二色葡萄）
作者：张镃
朝代：宋
体裁：词

阴阴一架绀云凉。袅袅千丝翠蔓长。紫玉乳圆秋结穗，水晶珠莹露凝浆。
相并熟，试新尝。累累轻翦粉痕香。小槽压就西凉酒，风月无边是醉乡。
鹧鸪天（咏阮）
作者：张镃
朝代：宋
体裁：词

不似琵琶不似琴。四弦陶写晋人心。指尖历历泉鸣涧，腹上锵锵玉振金。天外曲，月边音。为君转轴拟秋砧。又成雅集相依坐，清致高标记竹林。
鹧鸪天（自兴远桥过清夏堂）
作者：张镃
朝代：宋
体裁：词

闲立飞虹远兴长。一方云锦荐疏凉。翻风翠盖无尘土，出水红妆有艳香。
携靓侣，泛轻航。棹歌惊起野鸳鸯。同过清夏看新月，茉莉花园小象床。
龙井山主送腊梅
作者：张镃
朝代：宋

风落松钗满涧桥，野蜂移蜜上枯条。道人参得山中语，不是涂黄一样娇。
龙井山主送蜡梅
作者：张镃
朝代：宋

凤落松钗满磵桥，野蜂移蜜上枯条。
道人参得山中语，不是涂黄一样娇。
龙井山主送蜡梅
作者：张镃
朝代：宋

风落松钗满磵桥，野蜂移蜜上枯条。
道人参得山中语，不是涂黄一样娇。
龙瑞宫
作者：张镃
朝代：宋
体裁：七言绝句

阳明古罅閟灵宫，祷雨传闻见活龙。可是高人不留我，却从归路数杉松。
丈亭
作者：張侃
朝代：宋

潮水衝沙未轉清，急摇雙艣似鵝鳴。
須臾停艣依荒岸，草屋疎燈記夜程。
三高祠
作者：張侃
朝代：宋

武侯出師表，子陵釣魚磯。
達則濟天下，窮則歛所施。
凄凉數間屋，荒草碧離離。
功名挂人口，毀譽復隨之。
檥舟三高堂，快讀石湖碑。
不有君子生，何以立國基。
夫君守定見，遯野身自肥。
儻不爲時用，猶當師仲尼。
血指恐及己，旁觀付盛衰。
汎湖誠僞計，思鱸設虛辭。
區區務力作，反蒙樵人譏。
松江水不窮，那能洗瑕疵。
石湖擬小山，三招何逶迤。
字字春秋筆，史氏當憑依。
武林有西湖，湖上水仙祠。
君復隠孤山，清名敵伯夷。
死無封禪書，小詩揚京師。
坡翁刺是邦，寒泉薦江蘺。
在郡六百日，遂踵居易規。
終焉配水仙，事定分是非。
邦人思坡翁，要和甘棠時。
遂肖三賢像，相與祝其尸。
三賢得其操，三高得其微。
篙師催我行，日落江水湄。
中夜起坐納凉
作者：張侃
朝代：宋

風迅中宵起，簷虛入戶凉。
一輪明月影，八尺綠筠牀。
久望重梅雨，閒尋晚芰香。
天河漸分曉，結語問牛郎。
中秋
作者：張侃
朝代：宋

中秋添月色，携酒上金臺。
世事無窮盡，江山入句來。
久雨
作者：張侃
朝代：宋

今年梅雨已淋漓，梅盡多時雨意癡。
漫說池荷能潤色，豈知岸柳亦顰眉。
一天黯黮雲陰殢，六月清凉客子宜。
兀坐小樓香半綫，紛紜萬事只心知。
久雨
作者：張侃
朝代：宋

浮雲四散雨意濃，小池水滿不可容。
前度久晴今久雨，綠牋端欲問太空。
太空高兮渺無路，風力翦絲得小住。
農家一飽庶有期，笑殺春深脫布袴。
九月朔
作者：張侃
朝代：宋

一春多雨阻清游，留得名花到暮秋。
偶見來禽與仙杏，淡紅殘粉亦風流。
五雲門外湖田
作者：張侃
朝代：宋

越中官賦重，有田即追呼。
小民生計薄，何以存妻孥。
前賢念民切，潴水啟鑑湖。
自此歲常登，不計大有書。
湖堙水漸涸，往往事耕鋤。
禾根雖浸水，天秋翠平鋪。
后王主生育，詎肯餒一夫。
盡說湖田好，大勝行商車。
商車利縱博，巨濤與險涂。
湖田若不熟，明年豈全無。
今歲朱櫻紅熟樽俎間日有此品口占二絕·其一
作者：張侃
朝代：宋

積雨淋漓花頓空，櫻桃滿樹漬猩紅。
相陪從事風流裏，遥想香燈摇落中。